Diari Hati Ibu: Ini Persediaan Emosi Sebelum Hamil Yang Saya Lakukan. No 1 Paling Penting!

Jika dulu As ingatkan bahawa penjagaan kehamilan tu bermula dengan trimester pertama. Rupanya dengan perkembangan perubatan dan kesihatan mental, persediaan kehamilan bermula sejak fasa sebelum hamil lagi. Kita pasangan muda yang hamil anak sulung ni masih blur je lagi tentang ini kan.
As akan kongsi apa yang As lakukan untuk memberi yang terbaik setakat mampu buat diri As sendiri, pasangan, keluarga dan bayi yang bakal dikandung. But, you do you, okay.
Fasa Sebelum Hamil #1: Berdamai Dengan Pasangan

Ini antara perkara yang As sendiri belajar as our marriage progress year by year. Jadi As share sini supaya kita sama sama dapat improve hubungan kita suami isteri. Proses berdamai sepenuhnya dengan pasangan sebelum hamil ini sangat penting.
Sebaik sahaja kita memasuki alam kehamilan nanti, akan banyak waktu keputusan penting perlu dibuat – perubahan hormon yang mendadak, kesusahan demi kesusahan lain dan sebagainya. Kalau masih belum selesai, makin ributlah nanti.
Apabila kita dah mulakan dengan berdamai dengan pasangan, insya Allah banyak kerja buat urusan seterusnya akan dimudahkan. Seperti fasa-fasa hamil nanti, melahirkan, berpantang, membesarkan anak dan banyak lagi yang banyak melibatkan kerja hati serta komunikasi yang lurus.
1. Belajar komunikasi santun
Sewaktu kita masih berdua dan belum dalam fasa hamil adalah waktu terbaik untuk belajar menyantuni dengan bahasa kasih sayang, walaupun ketika itu pasangan berada dalam keadaan seolah yang paling tidak layak untuk disayangi lagi.

Waktu inilah kita patut banyak belajar toleransi dalam hubungan dan urusan rumah tangga. Tenang, pejamkan mata, dan lembutkan hati menerima ketidaksempurnaan pasangan.
Masa ini jugalah sangat penting untuk duduk bersembang tentang trauma lampau dalam kehidupan kita, melepaskan apa yang terbuku tentang hidup lepas supaya pasangan lebih mudah memahami jika kita melalui proses burst emosi ketika fasa hamil nanti.
2. Bincang visi dan misi kehidupan secara berkala
Setiap kita ada hasrat, kemahuan, harapan serta perjalanan urusan kehidupan yang kita mahu jalankan.
Perkahwinan adalah kerjasama sebagai satu pasukan, sebagai suami isteri. Adalah lebih baik jika kita suami isteri dapat selarikan misi dan visi, bertolak ansur atas impian pasangan jika ia sesuatu yang baik, lebih awal sebelum memasuki fasa hamil nanti.
3. Luang masa bersama

Sewaktu masih berdua inilah kita boleh mula belajar banyak luangkan masa bersama. Bercakap mata ke mata dan hati ke hati. Dunia teknologi sangat mencemburui kita. Banyak masa hati dan mata kita berada di dunia maya, hanya jasad sahaja bersama pasangan.
Spark that joy by being together and enjoying each other’s company.
Sebab nanti apabila memasuki fasa hamil, melahirkan dan menyusukan; sukar untuk kita mencari masa duduk berdua sahaja. Raikan selagi mana dan sebanyak mana yang boleh.
Fasa Sebelum Hamil #2: Pengisian Jiwa
1. Belajar faham Al-Quran
Kredit gambar: Hafizussalam bin Sulaiman / Shutterstock.com
Al-Quran adalah penyembuh segala di dalam dada juga petunjuk buat kita. Banyak mesej kehidupan yang sangat menenangkan di dalamnya.
Sebagai pasangan Muslim, bagus untuk kita belajar memahami Al-Quran sebagai bekalan ketenangan emosi, terutamanya bagi si isteri yang akan melalui fasa kehamilan dan menjadi ibu yang penuh warna-warni bahagia serta peritnya nanti.
2. Mula journaling sebelum hamil

Journaling adalah satu terapi yang sangat baik buat seseorang hatta anak kecil. Kita menulis rekod kehidupan tentang perkara yang disyukuri, emosi harian, kesihatan dan aktiviti serta pelbagai lagi.
Walaupun dalam zaman teknologi serba maju sekarang, adalah lebih baik untuk kita menulis dengan tangan kerana minda kita akan lebih lapang, seolahnya kita sedang mengadun seni kehidupan kita di atas kertas.
Ia juga bagus sebagai track record buat rujukan di hari mendatang. Nanti bolehlah kongsi kisah-kisah ni dengan anak-anak nanti!
3. Teruskan hobi yang terhenti atau explore minat baru

Kita pasti punyai banyak hobi yang mungkin kita tinggalkan sejak bergelar isteri seperti hiking, melukis dan lain-lain. Atau mungkin kita berhajat untuk explore hobi dan minat yang baru berkaitan keibubapaan dan sebagainya. Inilah masa yang terbaik, iaitu ketika fasa sebelum hamil.
Teruskan juga melakukan aktiviti tersebut kerana ia bagus untuk membuka minda kita, beramah mesra dengan masyarakat dan kawan-kawan. Bincang dengan suami untuk lakukan aktiviti yang Mama gemarkan, dan rasai kelainan yang spark joy dalam rutin kehidupan.
Yang Penting! Love Yourself Sebelum Bergelar Ibu
Perjalanan kita panajng lagi dalam proses untuk menjadi seorang ibu. Berdasarkan pengalaman Kak As, belajar sayangi diri kita sendiri sebelum kita mula menyayangi si kecil yang bakal menghuni rahim kita.
Itulah caranya kita buat yang terbaik untuk anak yang disayangi. Mereka juga bakal belajar daripada kita cara untuk menghargai diri sendiri.
Sharing As di atas ni nampak ringkas namun As sendiri rasa sangat berat untuk mulakan langkah apatah lagi ketika melaluinya. Namun perlahan-lahan segalanya dibuka dan dipermudahkan oleh Allah. So, jom kita cuba ya. Jangan kehilangan dirimu di dalamnya.
Love,As

Ikuti kisah perjalanan motherhood As di SINI.


Pilihan Mama Siti: Top 4 Pakej Berpantang di Kota Kinabalu Untuk Mama di Sabah

Bagi anda yang melahirkan bayi di Kota Kinabalu, anda boleh pilih beberapa pakej berpantang kota kinabalu yang menawarkan perkhidmatan terbaik.
Berpantang adalah satu tempoh penyembuhan dan membaikpulih kesihatan ibu-ibu yang baru lepas melahirkan.
Berpantang ini bukan sahaja menjadi amalan masyarakat melayu malahan kaum lain juga turut mengamalkannya. Ia memberi banyak kebaikan kepada ibu juga bayi.
Amalan ini juga adalah salah satu cara ibu-ibu untuk merehatkan badan selepas 9 bulan mengandung dan selepas berjuang semasa melahirkan.
Tempoh 44 hari berpantang ini memberi peluang kepada ibu-ibu untuk mengembalikan semula tenaga yang hilang. Namun, rehat dan tenaga tersebut tidak dapat diperolehi oleh ibu-ibu kerana perlu menguruskan bayi, rumah tangga, anak-anak yang lain dan sebagainya.
Kini, banyak pakej-pakej berpantang yang telah diperkenalkan di seluruh negara yang bertujuan untuk meringankan beban dan membantu ibu-ibu berpantang dengan selesa.
Pilihan Pakej Berpantang Kota Kinabalu Yang Terbaik
Berikut adalah 4 pakej berpantang yang boleh didapati di Kota Kinabalu.
#1. Pakej Berpantang Kota Kinabalu Dengan Pantang Plus

Kredit gambar: my.hiredly.com
Pantang Plus adalah sebuah syarikat perkhidmatan yang menyediakan pakej berpantang di seluruh negara termasuk Kota Kinabalu.
 Antara pakej yang ditawarkan adalah seperti pakej lawatan harian dan juga pakej tinggal bersama.
Untuk pakej lawatan harian anda boleh pilih bilangan hari yang anda inginkan dengan harga bermula dari RM2,160 hingga RM11,410.
Manakala bagi pakej tinggal bersama pula harganya bermula dari RM4,468 hingga RM14,489. Untuk mengetahuinya dengan lebih lanjut lagi anda boleh layari laman webnya dengan klik di SINI!
#2. Pakej Berpantang Kota Kinabalu Dengan Ara Mobile Spa
Pakej berpantang kedua ialah Ara Mobile Spa. Antara pakej yang disediakan adalah pakej rawatan asas, pakej rawatan eksklusif, pakej rawatan eksklusif dan lengkap, pakej penutup pantang dan pakej rawatan berpantang selepas keguguran.
Antara perkhidmatan yang disediakan pula adalah seperti:
mandi herbalulur badanrawatan rambutbertasak (minum herba)urutan pemulihan badan, urut bengkak susuurutan tradisional melayu, bertuam perutsapuan param/pilis/tapel, pemakaian bengkungmemakaikan stokin dan sanggul rambut
Setiap pakej mempunyai harga yang berlainan. Untuk mengetahuinya dengan lebih lanjut Mama boleh layari laman webnya dengan klik di SINI!
#3. Kinabalu Mobile Spa
Kredit gambar: Kinabalu Confinement Care & Beauty
Pakej berpantang yang ketiga ialah dari Kinabalu Mobile Spa. Pakej ini adalah secara lawatan harian (Daily Visit) selama 6 jam sehari dengan harga yang ditawarkan bermula dari RM850 hingga RM8,000. Antara perkhidmatan yang ditawarkan ialah:
Pengurusan Ibu
Pemakaian bengkungPemakaian param & pilisBertungkuUrutan bersalinUrutan untuk melancarkan susuMandian herbaBersaunaBertangas wangiTocang rambutLulur herbaMasakan pantang (makan tengahari & makan malam)
Pengurusan Bayi
Mandikan bayiUrut kembung perutCuci pusatTuam perutPakaikan barut
Untuk mengetahui pakej-pakej lain pula, anda boleh lawati laman web mereka di SINI!
#4. Lavender Confinement Care
Kredit gambar: www.happypreggie.com
Terdapat 3 pilihan tempat untuk dipilih oleh ibu-ibu berpantang iaitu pakej di rumah, pakej di hotel (bertempat di Hotel Westin, Kuala Lumpur) dan pakej di luar negara.
Namun, sekiranya ibu-ibu yang tinggal di Kota Kinabalu ingin memilih Lavender Confinement Care, hanya pakej berpantang di rumah sahaja yang boleh dipilih.
Antara perkhidmatan yang ditawarkan adalah seperti urutan selepas bersalin, lulur badan, tangas, sauna, mandi herba, bertungku, penyediaan makanan pantang, membasuh pakaian, mengemas rumah, menjaga bayi, mandikan bayi, urutan bayi, tuam bayi dan membasuh pakaian.
Harganya pula bermula dari RM1,700 hingga RM8,200. Ketahui dengan lebih lanjut dengan melayari laman web Lavender Confinement Care di SINI!
Berpantang dengan pakej berpantang ini akan dapat banyak membantu ibu-ibu mendapatkan semula tenaga dan kesihatannya sebelum ini.
Bukan sahaja ibu-ibu, malahan golongan bapa juga akan turut merasa lega dengan adanya pertolongan dari yang pakar.
Semoga membantu!

Dapatkan pakej dan panduan berpantang yang lain di SINI.


Top 4 Pakej Berpantang Terbaik di Melaka. Lengkap Dengan Khidmat Yang Ditawarkan

Terdapat beberapa pakej berpantang Melaka yang Mama boleh pilih untuk penjagaan dan proses pemulihan Mama sepanjang dalam tempoh berpantang.
Mama Siti faham, seorang ibu dalam tempoh berpantang mesti sangat letih dan tertekan disebabkan dalam keadaan sakit masih perlu menguruskan rumah tangga, uruskan anak-anak yang lain, menguruskan diri yang masih bergelut dengan luka jahitan, menguruskan bayi yang baru dilahirkan dan lain-lain lagi.
Tempoh berpantang ini sama mencabarnya dengan mengandung dan melahirkan anak di mana ketahanan mental dan fizikal seorang ibu akan sangat teruji dalam fasa berpantang.
Oleh itu, bagi meringankan beban dan membantu ibu-ibu yang melahirkan, di bawah ini Mama Siti telah sediakan beberapa pakej berpantang yang boleh Mama pilih bagi melancarkan perjalanan berpantang.
Pilihan Pakej Berpantang Melaka Yang Berpatutan
Berikut merupakan pilihan terbaik pakej berpantang melaka yang boleh dijadikan pilihan Mama iaitu:
#1. MamaCare Plus

Kredit gambar: mamacareplus
Perkhidmatan pakej berpantang yang pertama adalah MamaCare. MamaCare menawarkan 5 pakej basic yang boleh dipilih oleh ibu-ibu yang bakal melahirkan sesuai dengan kemampuan masing-masing. Antara pakej tersebut adalah:
Basic 3 hari
Berharga RM599.Pakej ini adalah untuk tempoh 3 hari.Antara perkhidmatan yang akan diberikan untuk tempoh 3 hari tersebut adalah mandian herba, urutan postnatal, urutan wajah, bertungku perut, tuam badan, memakaikan param/pilis/tapel, dan pemakaian bengkung. Juga rawatan percuma Vagina Care dan urutan bagi melancarkan susu badan serta konsultasi percuma dari Pengamal MamaCare PLUS.Setiap hari perkhidmatan adalah minimum 2 ½ jam.
Basic 5 hari
Berharga RM999.Pakej ini dalah selama 5 hari.Antara perkhidmatan yang akan diberikan untuk tempoh 5 hari tersebut adalah mandian herba, urutan postnatal, urutan wajah, bertungku perut, tuam badan, memakaikan param/pilis/tapel, dan pemakaian bengkung. Juga rawatan percuma Vagina Care dan urutan bagi melancarkan susu badan serta konsultasi percuma dariPengamal MamaCare PLUS.Setiap hari perkhidmatan adalah minimum 2 1/2 jam.
Basic 7 hari
Berharga RM1,299.Pakej ini adalah selama 7 hari.Antara perkhidmatan yang akan diberikan untuk tempoh 7 hari tersebut adalah mandian herba, urutan postnatal, urutan wajah, bertungku perut, tuam badan, memakaikan param/pilis/tapel, dan pemakaian bengkung. Juga rawatan percuma Vagina Care dan urutan bagi melancarkan susu badan serta konsultasi percuma dari Pengamal MamaCare PLUS.Pelanggan yang memilih pakej ini akan mendapat secara percuma set bersalin Mamacare Beauty.Setiap hari perkhidmatan adalah minimum 2 1/2 jam.
Basic 14 hari
Berharga RM2,399.Pakej ini adalah selama 14 hari.Antara perkhidmatan yang akan diberikan untuk tempoh 14 hari tersebut adalah mandian herba, urutan postnatal, urutan wajah, bertungku perut, tuam badan, memakaikan param/pilis/tapel, bertangas kering, sauna/bertangas basah, lulur, dan pemakaian bengkung. Juga rawatan percuma Vagina Care dan urutan bagi melancarkan susu badan serta konsultasi percuma dari Pengamal MamaCare PLUS.Pelanggan yang memilih pakej ini akan mendapat secara percuma set bersalin Mamacare Beauty.Setiap hari perkhidmatan adalah minimum 2 1/2 jam.
Basic 21 hari
Berharga RM3,499.Pakej ini adalah selama 21 hari.Antara perkhidmatan yang akan diberikan untuk tempoh 21 hari tersebut adalah mandian herba, urutan postnatal, urutan wajah, bertungku perut, tuam badan, memakaikan param/pilis/tapel, bertangas kering, sauna/bertangas basah, lulur, dan pemakaian bengkung. Juga rawatan percuma Vagina Care dan urutan bagi melancarkan susu badan serta konsultasi percuma dari Pengamal MamaCare PLUS.Pelanggan yang memilih pakej ini akan mendapat secara percuma set bersalin Mamacare Beauty.Setiap hari perkhidmatan adalah minimum 2 1/2 jam.
#2. Neesa Confinement Care
Kredit gambar: Youtube @Neesa Confinement Care
Terdapat 5 pakej berpantang yang ditawarkan oleh Neesa Confinement Care. Antara pakej tersebut adalah:
Pakej Cindai
Pakej ini adalah pakej lawatan harian ke rumah pelanggan iaitu selama 3 jam lawatan oleh Confinement Lady (CL).Antara perkhidmatan yang ditawarkan adalah mandi herba, tangas herba, sauna, lulur, urutan bersalin, urutan melancarkan susu, totok wajah, bertungku, berbengkung, pemakaian param/pili/tapel, serum rambut, sanggul rambut dan pemakaian stoking. Percuma caj pengangkutan, milk booster, dan pengurusan bayi.Harga bagi pakej ini berbeza mengikut tempoh lawatan yang dipilih iaitu di antara RM510 hingga RM6,600.
Pakej Bakawali
Pakej ini adalah pakej penjagaan harian (day care) iaitu dari pukul 9 pagi sehingga 5 petang.Antara perkhidmatan yang ditawarkan bagi rawatan ibu adalah mandi herba, tangas herba, sauna, lulur, urutan bersalin, urutan melancarkan susu, totok wajah, bertungku, berbengkung, pemakaian param/pili/tapel, serum rambut, sanggul rambut dan pemakaian stoking. Manakala bagi rawatan bayi pula adalah mandi, urutan bayi, tuam, cuci pusat, dan pemakaian baju bayi.Pakej ini juga termasuk masakan berpantang (tengahari dan makan malam).Percuma caj pengangkutan dan milk booster.Harga bagi pakej ini berbeza mengikut tempoh hari yang dipilih iaitu di antara RM1,540 hingga RM9,680.
Pakej Anta Permana
Pakej ini adalah pakej stay in.Antara perkhidmatan yang ditawarkan bagi rawatan ibu adalah mandi herba, tangas herba, sauna, lulur, urutan bersalin, urutan melancarkan susu, totok wajah, bertungku, berbengkung, pemakaian param/pili/tapel, serum rambut, sanggul rambut dan pemakaian stoking. Manakala bagi rawatan bayi pula adalah mandi, urutan bayi, tuam, cuci pusat, dan pemakaian baju bayi.Pakej ini juga termasuk masakan berpantang (sarapan, tengahari dan makan malam).Percuma caj pengangkutan dan milk booster.Harga bagi pakej ini berbeza mengikut tempoh hari yang dipilih iaitu di antara RM750 hingga RM8,800.
Pakej Penutup Pantang
Lily (RM170) – Mandi detox, urutan pulih badan dan sengkak.Lavender (RM250) – Mandi detox, tangas herba, urutan pulih badan, sengkak dan totok wajah.Dasiy (RM300) – Mandi bunga aura seri,tangas herba, urutan pulih badan, sengkak dan totok wajah.
Pakej Keguguran
3 hari (RM510)
Secara lawatan harian (daily visit).Mandi herba, tangas herba, urutan tradisional, bertungku, berbengkung, pemakaian param/pilis/tapel, serum dan sanggul rambut.Percuma caj pengangkutan.
5 hari (RM850)
Secara lawatan harian (daily visit).Mandi herba, tangas herba, urutan tradisional, bertungku, berbengkung, lulur, pemakaian param/pilis/tapel, serum dan sanggul rambut.Percuma caj pengangkutan.
7 hari (RM1,190)
Secara lawatan harian (daily visit).Mandi herba, tangas herba, urutan tradisional, bertungku, berbengkung, lulur, sauna, pemakaian param/pilis/tapel, serum dan sanggul rambut.Percuma caj pengangkutan.
#3. Pakej Berpantang Melaka Di CK Bidan
Kredit gambar: ckbeauty.com.my
Terdapat 5 pakej berpantang di CK Bidan iaitu:
3 Hari Berpantang
Perkhidmatan yang disediakan adalah urutan berpantang, urutan 17 jenis herba, bertungku, urutan payudara, pemakaian param/pilis dan berbengkung. Manakala jika memilih pengurusan bayi, perkhidmatan yang akan diberikan adalah mandikan bayi, urutan dan tuaman bayi.Harga bagi pengurusan ibu sahaja adalah RM579, manakala bagi pengurusan ibu dan bayi adalah RM679.Pakej adalah untuk 3 hari dan rawatan akan mengambil masa 2 ke 2 1/2 jam.
5 Hari Berpantang
Perkhidmatan yang disediakan adalah mandi herba, urutan berpantang, urutan 17 jenis herba, bertungku, body wrap, herba tangas, urutan payudara, pemakaian param/pilis dan berbengkung. Manakala jika memilih pengurusan bayi, perkhidmatan yang akan diberikan adalah mandikan bayi, urutan dan tuaman bayi.Harga bagi pengurusan ibu sahaja adalah RM1,039, manakala bagi pengurusan ibu dan bayi adalah RM1,199.Pakej adalah untuk 5 hari dan rawatan akan mengambil masa 2 ke 2 1/2 jam.
7 Hari Berpantang
Perkhidmatan yang disediakan adalah mandi herba, urutan berpantang, urutan 17 jenis herba, bertungku, body wrap, bertangas, totok wajah, body scrub, urutan payudara, pemakaian param/pilis dan berbengkung. Manakala jika memilih pengurusan bayi, perkhidmatan yang akan diberikan adalah mandikan bayi, urutan dan tuaman bayi.Harga bagi pengurusan ibu sahaja adalah RM1,539, manakala bagi pengurusan ibu dan bayi adalah RM1,759.Pakej adalah untuk 7 hari dan rawatan akan mengambil masa 2 ke 2 1/2 jam.
10 Hari Berpantang
Perkhidmatan yang disediakan adalah mandi herba, urutan berpantang, urutan 17 jenis herba, bertungku, body wrap, bertangas, totok wajah, body scrub, pakej slimming (sauna, urutan & body wrap), penutup pantang, urutan payudara, pemakaian param/pilis dan berbengkung. Manakala jika memilih pengurusan bayi, perkhidmatan yang akan diberikan adalah mandikan bayi, urutan dan tuaman bayi.Harga bagi pengurusan ibu sahaja adalah RM2,179, manakala bagi pengurusan ibu dan bayi adalah RM2,479.Pakej adalah untuk 10 hari dan rawatan akan mengambil masa 2 ke 2 1/2 jam.
14 Hari Berpantang
Perkhidmatan yang disediakan adalah mandi herba, urutan berpantang, urutan 17 jenis herba, bertungku, body wrap, bertangas, totok wajah, body scrub, pakej slimming (sauna, urutan & body wrap), penutup pantang, urutan payudara, pemakaian param/pilis dan berbengkung. Manakala jika memilih pengurusan bayi, perkhidmatan yang akan diberikan adalah mandikan bayi, urutan dan tuaman bayi.Harga bagi pengurusan ibu sahaja adalah RM3,119, manakala bagi pengurusan ibu dan bayi adalah RM3,519.Pakej adalah untuk 14 hari dan rawatan akan mengambil masa 2 ke 2 1/2 jam.
#4. Pakej Berpantang Melaka Di Pantang Plus
Kredit gambar: pantangplus.com
Pantang plus menyediakan pakej berpantang secara lawatan harian (daily visit) dan tinggal bersama (stay in). Terdapat 6 pakej untuk lawatan harian manakala 5 pakej untuk pakej tinggal bersama.
Antara pakej untuk lawatan harian (Daily visit) adalah seperti berikut:
7 hari
Selama 8 jam iaitu dari 9 pagi hingga 5 petang.Perkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayi.Pakej ini turut menyediakan makanan pantang dan teh herba.Harga bagi pakej ini adalah RM2,160.
10 hari
Selama 8 jam iaitu dari 9 pagi hingga 5 petang.Perkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayi.Pakej ini turut menyediakan makanan pantang dan teh herba.Harga bagi pakej ini adalah RM3,440.
14 hari
Selama 8 jam iaitu dari 9 pagi hingga 5 petang.Perkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayi.Pakej ini turut menyediakan makanan pantang dan teh herba.Harga bagi pakej ini adalah RM3,880.
21 hari
Selama 8 jam iaitu dari 9 pagi hingga 5 petang.Perkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayi.Pakej ini turut menyediakan makanan pantang dan teh herba.Harga bagi pakej ini adalah RM5,482.
28 hari
Selama 8 jam iaitu dari 9 pagi hingga 5 petang.Perkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayi.Pakej ini turut menyediakan makanan pantang dan teh herba.Harga bagi pakej ini adalah RM7,650.
40 hari
Selama 8 jam iaitu dari 9 pagi hingga 5 petang.Perkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayi.Pakej ini turut menyediakan makanan pantang dan teh herba.Harga bagi pakej ini adalah RM11,410.
Diharapkan dengan perkongsian pakej berpantang Melaka ini ia dapat membantu bakal Mama yang inginmembuat pilihan bagi melancarkan fasa berpantang nanti.

Dapatkan pakej dan panduan berpantang yang lain di SINI.


“Sayang mama, baliklah” – Doa Kucing Hilang Agar Segera Ditemukan

Sesetengah orang telah menganggap kucing sebagai sebahagian ahli keluarga. Jadi, memang padanlah kalau ada yang risau dan menangis jika kucing kesayangan hilang dari rumah.
Kejadian kucing hilang selalunya berlaku kepada kucing yang tinggal di dalam rumah atau istilahnya kucing indoor. Disebabkan jarang-jarang berada di luar, maka kucing-kucing indoor tidak pasti bagaimana ingin menyesuaikan diri apabila berada di luar.
Apa yang boleh kita lakukan agar kucing kembali ditemukan ialah dengan berdoa. Amalkan membaca doa-doa ini sehingga kucing tersebut kembali pulang. InshaAllah.
Dalam masa yang sama, lakukan usaha semampunya seperti membuat hebahan di kumpulan Whatsapp dan di media sosial.
Doa-Doa Yang Boleh Diamalkan

Doa Kucing Hilang #1
اَللَّهُمَّ يَا جَامِعَ النَّاسِ لِيَوْمٍ لَا رَيْبَ فِيْهِ اِجْمَعْ بَيْنِيْ وَبَيْنَ ضَالَّتِيْ فِيْ خَيْرٍ وَعَافِيَةٍ
Allahumma ya jami‘an nasi li yaumin la lenyapa fihi, ijma’ baiia wa baina dlallati fi khairin wa ‘afiyah
Maksudnya: Ya Allah, wahai Tuhan yang mengumpulkan semua manusia di hari yang tiada ragu lagi padanya. Pertemukan aku dan barangku yang hilang dengan kebaikan dan ‘afiyah
Doa Kucing Hilang #2
Kredit gambar: Salam Muslim
Doa Kucing Hilang #3
Kredit gambar: Twitter @HaziqHissham
Tips Cari Kucing Hilang
Minta bantuan jiran

Beritahu jiran-jiran Mama dan mohon jasa baik mereka agar sama-sama mencari kucing peliharaan.
Apabila ramai orang mencari, semakin tinggi kebarangkalian kucing Mama ditemukan. Tambahan pula, Mama tidak menanggung beban seorang diri.
Meminta kucing lain mencari
Ini cara masyarakat Jepun. Ketika dalam proses mencari lalu Mama menjumpai kucing di kawasan sekitar beritahu mereka seperti ini;
“Kalau jumpa (nama kucing) suruh dia balik rumah ye, terima kasih”
Ramai yang cakap, cara ini berkesan.
Bawa makanan kegemaran
Kredit gambar: Freepik
Muslihat ini salah satu cara nak umpan kucing kita balik rumah. Kadang-kadang mereka keluar disebabkan ingin mengawan dengan kucing lain. Bila kita bawakkan makanan kesukaan dia, mungkin membantu kan.
Sentiasa tutup pintu dan tingkap

Lagi-lagi kucing yang dah lama tak keluar rumah. Macam budak-budak lah, pantang ada peluang terus lesap.
Disebabkan itu, kita perlu ambil langkah berjaga-jaga contohnya memastikan pintu dan tingkap sentiasa ditutup rapat.
Gunakan penjejak GPS
Kredit gambar: Freepik
Pakaikan penjejak GPS di leher kucing Mama. Cara ini memudahkan proses pencarian kerana ia mengecilkan skop tempat kucing Mama berada.
Mama boleh dapatkan di pasaran. Apa salahnya laburkan sedikit wang daripada merana disebabkan kucing hilang.

Kucing yang sering hilang ialah kucing indoor tetapi itu tidak menolak kemungkinan kucing yang biasa tinggal di luar rumah juga boleh hilang.
Antara ikhtiar yang boleh kita lakukan adalah dengan berdoa. Dalam artikel ini, Mama Siti kongsikan tiga doa yang boleh dibacakan supaya kucing kembali pulang.
Selain itu, kita juga perlu berusaha cari kucing peliharaan Mama dengan lima cara seperti meminta pertolongan jiran dan meminta kucing lain mencari.
Dengan izin tuhan, kucing Mama akan pulang. Semoga tidak ada apa-apa perkara buruk yang berlaku terhadap kucing kesayangan Mama.  Jom baca idea rumah kucing pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.


Memang Padu! Resepi Ayam Masak Lemak Cili Api, Rasa Asli Orang Nogori

Resepi kali ini istimewa sikit tau Mama. Sebabnya kita ‘import’ dari Negeri Sembilan. Lagi pula, resepi ayam masak lemak cili api yang Mama Siti sebagai panduan untuk Mama ni telah dikongsikan oleh seorang rakyat Malaysia yang berada di luar negara ketika itu.
Keistimewaan resepi ayam masak lemak cili api ini ialah, ia tidak menggunakan apa-apa jenis bawang, termasuklah bawang merah mahupun bawang putih. Senang cakap, ni resepi asli dari orang minang sendiri tau! Barulah kawww.
Kalau Mama pun nak rasa yang serupa, baik jangan derhaka dengan resepi ni!
Sebenarnya resepi macam yang Puan Anith Natasha kita kongsikan inilah yang Mama Siti idam-idamkan. Bukan apa, bahannya tak perlu banyak, cara masaknya pula senang sangat.
Ada penjimatan masa dan kewangan disitu. Jomlah, apa tunggu lagi kan. Dibawah ini lah cara memasak Resepi Ayam Masak Lemak Cili Api Ala Negeri Sembilan Yang Ori!
Resepi Ayam Masak Lemak Cili Api Ori

Kredit gambar: Anith Natasha
Resepi oleh: Anith Natasha
Bahan Utama
Ayam Santan
Bahan Untuk Dikisar/Ditumbuk
Cili PadiKunyit Hidup
Bahan Tambahan
Serai (diketuk)Asam KepingPes Asam Jawa (pilihan)
Cara Memasak
1. Potong ayam kepada bahagian kecil dan cuci bersih bahagian-bahagian ayam tersebut.
Kredit gambar: Anith Natasha
2. Siapkan bahan-bahan kisaran ataupun Mama boleh tumbuk dengan lesung batu kalau nak hasil tumbukan yang lebih kasar.
Kredit gambar: Anith Natasha
3. Sediakan periuk lalu masukkan bahan utama, bahan kisaran dan bahan tambahan kesemuanya sekali.
Kredit gambar: Anith Natasha
4. Masak dengan api perlahan hingga mereneh dan pastikan jangan sampai pecah minyak ya.
Kredit gambar: Anith Natasha
5. Seterusnya barulah kita masukkan bahan perasa seperti garam dan gula. 6. Ayam Masak Lemak Ala Negeri Sembilan kita dah siap!
Kredit gambar: makanan.club
Tips Memasak Resepi Ayam Masak Lemak Cili Api
Jika menggunakan santan segar, masukkan santan yang cair terlebih dahulu. Selepas masakan telah mereneh, barulah masukkan santan yang pekat.Untuk pastikan masakan tak pecah minyak, Mama perlu kacaukan santan dengan kerap kerana kita tidak mahu kuah menjadi berketul-ketul nanti.Tak ada asam keping, tak jadi masalah pun sebenarnya. Mama boleh gantikan dengan pes asam jawa juga tau.
Senangnya nak buat ayam masak lemak cili api ni. Harap-harap rasanya pun menjadi lah kan macam orang nogori masak.
Mama Siti dah cuba sekali masak resepi ini. Lepas ni nak masak lauk yang sama buat jiran-jiran. Mama doakan masakan kali kedua ini rasanya sama macam sebelum ni ya.
Oh ya, ada satu lagi resepi yang Mama Siti rasa perlu kongsikan dengan Mama semua. Kenapa Mama Siti cakap macam tu? Sebabnya resepi lauk kampung ni dekat betul dengan diri Mama Siti.
Ya lah, kan Mama Siti asal dari kampung, jadi susah nak lari dari makanan sedap-sedap ni. Mama jangan lupa cuba ya resepi kita kali ini.

Jom cuba pelbagai resepi lain seperti yang telah dikongsikan DI SINI.


Ini Bacaan Doa Selepas Yasin Yang Betul & Hukum Membaca Yasin Setiap Khamis Malam Jumaat

Salah satu surah yang popular dan selalu menjadi pilihan umat Islam ialah surah Yasin. Doa ini selalu diamalkan kerana kelebihannya diampunkan dosa dan mendapat pahala berganda.
Namun, apakah status hadis tersebut? Adakah hadis lemah atau palsu. Mama Siti ada kongsikan di bawah.
Selesai membaca surah Yasin, kita akan membaca doa selepas Yasin seperti yang terdapat di dalam buku Yasin.

Kredit gambar: zamzam.com
Membaca doa selepas Yasin adalah cara menutup majlis bacaan Yasin dengan lebih cantik lagi. Baca doa selepas Yasin walaupun hanya membaca Yasin berseorangan.
Doa Selepas Yasin
Kredit gambar: akuislam.com
‘Alhamdulillahi Rabbil ‘Aalamin Hamdan YuwaaFi Ni’aMahu WaYuKaaFi’u MaziiDah, Ya Rabbana LakalHamdu Kama YamBaghii Lijalali WajHika Wa ‘AziiMi Sulthonik.
Allahumma Solli Wassalim ‘Alaa Sayyidina Muhammadin Wa ‘Alaa Aalihi Wasohbihi Ajma’in.
Allahumma Bihaqqi Yasinn.. Wal Qur-Aa-nil hakim, wabimanih tartahu BirriSaalati WannuBuwwati Wal Wilaayati Wal Hidaayati iLaa SirooTikal Mustaqim, Wa Bijamii’i Maa Jaa Abihi Minka Jibrill, TanZiiLal-Azii-Zirra-Him.
WabiHawasSil-HuruuFi Wal Asmaa’it-Tamm-Maati Wabima AzharTa Fil WujuuDi Likulli Maujuudin Minal Aayatil BayyinaaTi, WabiKho-Fiyyi LutFikal Mufarriji ‘An Kulli MahMum, al-Mukhollisi Likulli Madyun, Yaa Mujriyal BiHaaRi Wal ‘Uyunn, Ya Mann KhoZaa-inahu Bainal KaaF-Fi Wan-nun, Wa ‘Aalima Bimaa KaaNa Qabla An Yakun.
WaNas Alukallah-Humma An TasLuka Binaa JaaDData ridhooKa, Wa An Taj’aLaaNa AhLan WaMahallal-lisa’AaDaTika Wa RhgiNaaKa, Wa An Tuyassiro Lana Jamii’Al MuRooDaaTi Wal MathoLiBi, Wan Taj’Al RiDhooKa ‘AnNaa KhoiRo MuSooHiBinn LaNaa WaRoFiqq, Wa An TutLifaNaa Bil JalaaLati Wal Mahabbah, Wa An TamunNa ‘Aalayna Bisur’Atil-iJaaBah.
IsTajiBillah-Humma Du’Aa Anaa Wa Haqqiq FiiKa RaJaa Anaa, Wa AdHilNa Fii HirZi LutFikal-Masunn Bisirri Qaulika InnaMaa AmRuHuu iZaa AraaDa Syaii-An An YaQuuLa-Lahu Kun FayaKun, fa subḥānallażī biyadihī malakūtu kulli syai’iw wa ilaihi turja‘ūn, SubHaaNal-MuNafFisi ‘An Kulli Mahmumm, SubHaaNal-MuNafFisi ‘An Kulli MadYunn, SubHaaNaMan AmRuHuu, iZaa ARaaDa Syai-An An YaQuuLa-Lahu Kun FaYaKun.
Ya MuFarriJal Hummum, Ya MuFarriJu Farrij, Ya MuFarriJu Farrij, Farrij ‘AnNaa HuMuuMaNaa Ya Hayyu Ya Qayyum, Ya DzalJalali Wal Iqramm.
Wasollallahu ‘Alaa Sayyidina Muhammadin, Wa ‘ALaa Aalihi Wasohbihi Wassalam, Walhamdulillahi Robbil-‘AaLaMinn’
Maksudnya:
Segala puji bagi Allah Tuhan semesta alam, pujian yang memadai dan menyamai akan pertambahan segala nikmatNya.
Wahai Tuhan kami, untukMu segala puji sebagaimana layak kebesaran dan kehebatan kekuasaanMu.
Ya Allah, kami pohon selawat dan salamMu ke atas penghulu kami Nabi Muhammad dan ke atas keluarga serta sahabat Baginda semuanya.
Ya Allah, dengan keberkatan Surah Yasin dan kitab Al-Quran yang penuh hikmat dan sesiapa yang Engkau pilih untuk membawa risalah, kenabian, penolong dan petunjuk hingga Sirat al-MustaqimMu.
Dengan kitab Al-Quran yang dibawa oleh Malaikat Jibril, dan dengan kekuatan huruf-huruf dan nama-nama yang sempurna yang Engkau miliki dan dengan apa yang Engkau perjelaskan dalam Al-Quran tentang kewujudan setiap tanda-tanda yang menunjukkan (kewujudanNya), dan dengan limpah kurniaMu dapat
menghilangkan keluh kesah dan dapat menyelesaikan beban hutang.
Wahai Tuhan yang mengendalikan pergerakan laut dan matahari, Wahai Tuhan yang menjadikan khazanahNya di antara huruf kaf dan nun, Tuhan yang Maha Mengetahui sebelum dan selepas sesuatu keadaan.
Kami memohon kepadaMu Ya Allah agar membuka ruang keredhaanMu, jadikanlah kami bersatu padu memuji dan memuja kekayaanMu agar Engkau permudahkan segala kehendak dan permintaan kami.
Engkau jadikanlah keredhaanMu sebagai teman hidup kami dan dengan limpah kebesaranMu Engkau tunaikan permintaan kami secepat mungkin, perkenanlah doa kami Ya Allah dan benarkanlah harapan kami disisiMu dan masukkanlah kami ke dalam rahsia firmanMu.
Sesungguhnya pekerjaanMu apabila mengkehendaki sesuatu hanya dengan berkata: JADI, maka jadilah ia.
Maha Suci Tuhan yang menguasai setiap sesuatu dan kepadaNyalah Kembali semuanya.
Maha Suci Tuhan yang dapat menghapuskan segala dukacita, Maha Suci Tuhan yang dapat menghilangkan kesusahan dan Maha Suci Tuhan yang dapat menyelesaikan beban hutang dan Maha Suci Tuhan yang kerjaNya apabila mengkehendaki sesuatu hanya dengan berkata: JADILAH, maka jadilah.
Wahai Tuhan yang menghilangkan dukacita, hilangkan, hilangkan. Ya Tuhan
yang menghilangkan dukacita. Wahai yang menghilangkan, hilangkanlah, Wahai yang menghilangkan, hilangkanlah, hilangkanlah dari kami dukacita.
Wahai Tuhan Yang Hidup, Yang Kekal dan Yang mempunyai kebesaran dan kemuliaan.
Dan Allah telah beri rahmat dan kesejahteraan ke atas penghulu kami Nabi Muhammad, keluarga dan sahabatnya. Dan segala pujian bagi Allah Tuhan semesta alam.
Hukum Bacaan Yasin Setiap Hari Khamis

Asbabun Nuzul Surah Yasin (Sebab Diturunkan)
Kredit gambar: geo.tv
Asbabun nuzul ialah istilah bahasa Arab yang bermaksud sebab penurunan. Sesetengah naskah Al-Quran yang diterbitkan di Malaysia ada dituliskan asbabun nuzul bagi ayat tertentu.
Ayat 9 Surah Yasin
وَجَعَلْنَا مِنْۢ بَيْنِ اَيْدِيْهِمْ سَدًّا وَّمِنْ خَلْفِهِمْ سَدًّا فَاَغْشَيْنٰهُمْ فَهُمْ لَا يُبْصِرُوْنَ
Maksudnya: Dan Kami jadikan di hadapan mereka sekat (dinding) dan di belakang mereka juga sekat, dan Kami tutup (mata) mereka sehingga mereka tidak dapat melihat.
Surah ini diturunkan rentetan dari tingkah laku Abu Jahal. Abu Jahal ialah tokoh kafir Quraisy yang sangat membenci baginda kerana menyebarkan dakwah Islam.
Kebencian Abu Jahal semakin membuak-buak menyebabkan dia berkata
“Sungguh bila saya melihat Muhammad, saya akan ajar dia dan mencelakakannya”
Kenalannya yang melihat Nabi Muhammad ketika itu seraya berkata “itu Muhammad”. Tetapi Abu Jahal binggung kerana dia tidak dapat melihat baginda. Lalu oleh kerana itulah, surah Yasin ayat 8 dan 9 diturunkan.
Kelebihan Surah Yasin
Kredit gambar: sinarplus.sinarharian.com.my
Dari portal Pejabat Mufti Wilayah Persekutuan, terdapat penerangan status kesahihan hadis dan jawapan sama ada ia masih boleh diteruskan atau tidak.
#1 Diampunkan Dosanya
Daripada Jundub bin Abdillah RA, bahawa Nabi SAW bersabda:
مَنْ قَرَأَ يس فِي لَيْلَةٍ ابْتِغَاءَ وَجْهِ اللَّهِ غُفِرَ لَهُ
Maksudnya: “Barangsiapa yang membaca surah Yasin pada malam hari untuk mencari redha Allah maka akan diampunkan dosanya” (Riwayat Ibnu Hibban)
#2 Mendapat Pahala Berganda
Daripada Anas bin Malik RA, bahawa Nabi SAW bersabda:
إنَّ لِكُلِّ شيءٍ قَلْبًا ، وَإنَّ قَلْبَ الْقُرْآنِ ( يس ) ، مَنْ قَرَأَهَا فَكَأنَّما قَرَأَ القُرْآنَ عَشرَ مَرَّاتٍ
Maksudnya: “Setiap sesuatu itu mempunyai hati, dan sesungguhnya hati al-Quran adalah surah Yasin. Barangsiapa yang membacanya maka pahalanya seumpama membaca sepuluh kali al-Quran”
(Riwayat al-Tirmizi)
Kedua-dua hadis di atas dianggap tidak sahih oleh Imam Ibn Kathir disebabkan sanadnya dhaif atau lemah.
Terdapat perbezaan pendapat tentang hal ini. Salah satunya ialah hadis dhaif boleh diamalkan dengan syarat tertentu tetapi ia tidak boleh dijadikan hujah ketika meletakkan hukum.
Namun begitu seorang pendakwah ada menyatakan bahawa ayat 9 dan ayat 58 surah Yasin boleh diamalkan.
#3 Sebagai Pelindung Diri dan Rumah
Ustaz Mohd Fauzi Mustaffa menyatakan ayat 9 surah Yasin boleh diamalkan sebagai pendinding dari sebarang kejahatan dengan syarat hati perlu yakin dengan usaha yang dilakukan.
Begitu juga dengan ayat 58 surah Yasin yang diamalkan agar hajatnya dikabulkan.
Kredit gambar: MHC_Hamdan / Shutterstock.com
Doa selepas Yasin amatlah disarankan. Ianya tak lain tak bukan untuk mencantikkan lagi sesi bacaan surah Yasin.
Terdapat hadis yang selalu dikaitkan dengan bacaan Yasin tetapi rupa-rupanya hadis tersebut berstatus lemah. Walaupun begitu, ia masih boleh diamalkan menurut sebahagian ulamak yang lain.
Penurunan ayat 9 surah Yasin antaranya disebabkan oleh kelakuan Abu Jahal terhadap Nabi Muhammad SAW. Ayat yang sama boleh diamalkan sebagai pendinging dari kejahatan makhluk.
Akhir sekali, Mama Siti harap semoga perkongsian kali ini bermanfaat dan semoga kita semoga dikurniakan petunjuk dari Allah. Insya allah kita jumpa lagi di artikel seterusnya. Jom amalkan doa qunut nazilah pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.


“The Often Underrated Mom” Ini Cabaran Mental & Emosi Suri Rumah Sepenuh Masa

Malam-malam, ni rasa terdetik pula. Ada sedikit sedih bila 1 family demam. Pegi klinik Dr tanya “Puan nak MC tak?” Saya menjawab saya suri rumah, kalau ambik MC pun tetap kena bangun. Kita demam siapa nak gosok suap makan kita.Akhirnya bangun juga walaupun tak terdaya, cuba kuatkan. Sakit sikit-sikit pejam mata buang je jauh-jauh. Siapalah kita hanya suri rumah. – Luahan di Kami Suri Rumah
Sering orang ramai mempertikaikan menjadi seorang suri rumah senang dan hanya perlu menjaga rumah, jaga anak dan jaga makan minum suami. Stigma terhadap wanita yang harus menjadi suri ataupun pilih menjadi suri rumah seringkali adalah negatif.
Melalui perkongsian daripada Puan Syahirah Omar tentang luahan isi hati suri rumah yang menceritakan bahawa suri rumah juga letih mental serta letih fizikal sama seperti orang yang ada kerja harian.
Untuk lebih fahami para suri rumah, jom kita baca sama-sama.
Suri Rumah Juga Berkerja 24 Jam 7 Hari Berturut-turut

“Aku terpanggil untuk menulis depressi di kalangan suri rumah. Sebab harini ramai tag aku rasa nak marah jiran, bila jiran kata mereka tak pandai jaga anak. Kata jiran, dok rumah “kangkang” saja. Ada yang mula dengar suara suruh bunuh anak, ada yang rasa nak kelar diri sendiri“.
Aku rasa aku perlu tulis ni untuk luahkan apa yang mereka rasa. Ya, aku faham benar apa kau rasa.
Aku minta maaf, aku tak dapat tulis bagi yang bekerja. Jadi kita focus pada yang suri rumah saja ya? Aku enjoy bekerja. Tetapi bekerja, kita memerlukan jadual kerja supaya hidup kita sangat teratur. Kita banyak betul bermain dengan masa. Tetapi yang tinggal di rumah, kami bermain dengan emosi, terlalu penat mental, fizikal.
Kenapa dengan emosi suri rumah?
6 Luahan Jujur Dari Hati Suri Rumah
#1 Dilabel Sebagai “Goyang Kaki”

“Kerja apa?” Soal makcik senah jiran depan rumah.
“Oh, saya suri rumah Cik Senah,”
“Oh tak kerja, seronoklah duduk rumah tak penat sangat ,” Cik Senah mula cari gaduh.
Terus Timah berlari masuk rumah menangis sebab rasa sangat “loser”.
Bayangkan kalau 10 orang, 20 orang atau lebih dari tu cakap benda yang sama? Rasa seperti tak berfungsi dan tak memberi manfaat.
Suri rumah ni satu pekerjaan yang sangat mulia. Lubuk pahala tau? Kenapalah masyarakat tak faham benda ni? Sudahlah kerja non-stop, tiada rehat untuk diri sendiri. Makan, solat, kelam kabut. Tambah tambah anak masih kecil umur rapat-rapat. Cuba bila dengar je orang kerja suri rumah respon terus begini.
“Subhanallah, hebatnya! Banyak pahala yang Allah nak beri pada awak. Awak memang isteri dan ibu yang hebat!”
#2 Penat Mental Fizikal

“Abang, harini anak kita jatuh bang. Saya tak larat betul rasa anak lasak sangat,” Timah mula mengadu.
“Awak ni merungut begini nanti Allah tarik nikmat anak baru tahu! Cubalah bersyukur!” Seman naik berang sambil scroll facebook.
Gais, isteri cuma mahu bercerita. Dia bukan tidak bersyukur. Cubalah kau peluk dia dan cakaplah,
“Biar sini abang jagakan Talib, awak pergilah mandi lama-lama, solat tenang-tenang ok? Abang tahu awak penat seharian uruskan anak-anak yang tengah melasak,” – Seman, suami dan ayah mithali.
Kadang kadang waktu rehat isteri tu biarlah dia main facebook, biarkan dia bersendiri sekejap. Ini sudahlah letih seharian, anak meragam tak berhenti, penat kehulu kehilir hantar ambil anak anak. Suami balik kena layan suami seperti raja pula.Ada yang suami di luar negara. Whatsapp suami cerita tentang anak-anak kadang kadang bluetick saja. Atau balas,
“Sabarlah, mama. Papa jauh ni,”
Guys, mereka maklum kau jauh. Cubalah kau tanya dia harinya bagaimana. Sihat atau tidak? Sempat atau tidak makan dari tadi?
Atau yang lebih dasyat , merekalah isteri, merekalah suami. Suami pula banyak lepas tangan urusan keluarga, perbelanjaan isi rumah. Balik, minta duit nak beli rokok lagi ada lah.
Sabarlah wahai isteri, segala penat lelah tu jika kita Redha, terlalu banyak ganjaran buat kita. Mohon pada Allah supaya diberi kekuatan dan dipermudahkan urusan. Manusia ni, sentiasa buat kita kecewa.
Tapi Allah tak pernah pun menyakitkan kita. Allah sentiasa ada untuk kita. Percayalah!
#3 Tiada Sumber Pendapatan

Media sosial ni penuh sebenarnya gambar Peah bercuti bersama rakan-rakan, company trip pergi bandung lah, honeymoon di Swiss lah. Maka Timah pun mula berdukacita. Timah kalau dapat pergi kedai ECO pun rasa dah nak histeria punya happy tau?
Ada yang sempat bekerja dari rumah. ada yang memang tak mampu pun nak buat bisnes dari rumah. Situasi kita semua tak sama. Ada yang anak terlalu aktif, kau baru nak reply order orang di instagram, anak dah main tepung kat dapur.
Jadi, apa yang suami beri, itu sajalah yang dia ada. Ada duit sikit, waktu ke kedai ECO, banyak yang dibeli untuk anak. Diri sendiri? 1 saja. Magic sponge. Syahirah kata bagus sangat magic sponge Timah pun belilah. Cuba nak sental dinding penuh anak conteng guna pensil warna.
Hidup dia, dunia dia, hanyalah suami, dan anak anak.Rasa rendah diri tu memang ada. Biarpun belajar pandai, Diploma, Degree simpan saja sebagai kenangan. Kawan-kawan semua gaji 5 angka.
Hidup ini ada yang lebih, ada yang kurang. Tak semua yang dipamerkan di media sosial tu semuanya indah belaka. Yang bekerja juga ada yang mereka struggle juga. Masalah pengasuh, masalah orang gaji curi barang, majikan zalim, rakan sekerja menyakitkan hati , masalah suami tak beri nafkah, masalah terlalu banyak komitmen. Ada yang memang suka bekerja dan tak suka tinggal di rumah. Ada yang terpaksa bantu suami kerana pendapatan suami saja tak cukup untuk menampung perbelanjaan bulanan.
Kita sangka baik ya? Allah beri kita masa bersama anak-anak. Biarlah kita tiada pendapatan, tetapi masih ada kesempatan untuk lihat mereka membesar di tangan kita. Sesekali kau penat, berehatlah. Cakaplah pada suami energi kau ibarat arnab yang kehabisan bateri sewaktu berlumba lari. Beri masa untuk kau “recharge” semula diri.
#4 Dibezakan Mertua
Ini jarang berlaku tetapi antara faktor yang menyebabkan suri rumah depressi. Bila bekerja, kita ada duit poket sendiri untuk gembirakan keluarga. Bagi yang tidak bekerja ni, apa yang suami mampu sajalah.
Ada di dalam masyarakat kita terpaksa bersaing secara tidak sihat untuk menangi hati mertua dengan kebendaan.
Astaghfirullahal’azim.
Sayang, jika kau tiada duit ringgit, kau masih mempunyai hati yang baik dan tangan untuk mengembirakan mak ayah. Kau boleh bantu mak di dapur, kau boleh picit kaki mak, kau boleh berbual dengan mak. Sesekali kau masakkan makanan kegemaran mak.
Hidup ni, bukan semuanya boleh dibeli dengan duit ringgit kan? Mak tahu kebaikan setiap menantu mak. Melainkan memang mak tak nampak lansung effort kau. Tu kes lain lah.
Jangan rasa rendah diri. Kita kena bangga dengan tugas kita. Tak ada kita anak mak cari spender pun tak jumpa kat longgok mana tau.
#5 Mahukan Penghargaan

” Terima kasih sayang, sebab jagakan anak-anak harini, abang sayang sangat sayang, banyak sangat pengorbanan sayang,”
“Sayang, harini pergilah mana awak nak pergi. Abang bagi awak cuti. Abang dengar ada kuliah Dhuha kat masjid depan tu, sayang pergilah topup apa yang patut,”
Tekanan isteri di rumah ni, kadang-kadang anak menangis pun dah tak mampu lagi nak dihadam. Pengisian rohani pun tak ada bila terlalu sibuk menguruskan anak-anak. Aku pasti dalam hati suri rumah semua mahu pergi ke masjid, belajar agama. Di YouTube tu memang ada tapi teringin kan nak ke majlis ilmu?
Bawalah isteri dan anak-anak ke Masjid setiap hujung minggu. Suami jagalah anak-anak sekejap. Biar isteri rasa bertenang solat di Masjid. Itu yang dia selalu tak dapat waktu di rumah. Jangan pula bila cuti saja kita pilih melepak di rumah main game. Isteri tu bila yang dia rehat? Dia bukan ada cuti tau? Paling awal bangun tidur, paling lewat masuk tidur. Kalau yang menyusu tu, Allahuakbar, sakit habis badan-badan.
Isteri ni bila letih, penat sangat, makan tak setel, tak dihargai, mula dia naik hantu. Rasanya semua manusia pun begitu kan? Cuba tengok penampilan dia. Duduk rumah pun mana yang sempat saja. Dia selekeh kerana semuanya dia terpaksa uruskan. Dia terlalu sayangkan keluarga sampai abaikan diri sendiri.
#6 Semua Perasaan Terbuku Dihati

Kalau yang bekerja, kita ada masa untuk bersosial. Aku sangat enjoy waktu bekerja. Kau tahu, ada masa untuk makan, untuk solat. Yang best aku suka sangat sebab aku ada kawan nyata. Boleh bersembang, begurau. Tetapi yang duduk rumah ni, mereka friendlist kat facebook je 5000, tapi sangat lonely.
Tak ada tempat berbual. Buka je mata anak, tutup je mata, anak. Suami balik kerja dan penat. Tak sempat nak dengar pun apa yang terbuku di hati. Bang, kau genggam la tangan isteri, kau tanyalah dia.
 Sayang, hari awak macamana harini? Awak ok? Cuba luah apa yang awak rasa pada abang,”
“Pung pang bla bla bla timah bla bla bla best tau sayang..bla bla bla! Hahahahha…ada ke patut?” Timah mula bercerita.
Gais, kalau tak faham, kau tatap saja muka dia cubalah kau respon sama. dia gelak kau pun gelak. Letaklah telefon di sebelah. kau tatap saja wajah dia. Wajah tu lah yang mudahkan urusan kau setiap hari. yang uruskan makan pakai kau, uruskan rumah tangga, uruskan anak-anak.
Tak ada dia, kau pergi office pakai kain pelekat agaknya.
Allah Allah Allah.
Dalam hidup ni, ramai yang dibesarkan tanpa ada rasa empati terhadap orang lain kan? Tapi tu boleh diperbaiki. Kita cuma perlu belajar menghargai dan menyayangi selagi ada. Buatlah seperti yang Allah minta.
Syukur, dengan luahan hati suri rumah daripada Puan Syahirah, para suri rumah dapat rasa diri dihargai dan sebenarnya ada orang dengar luahan hati mereka. Tidak lupa juga pada tips diberikan untuk cik suami juga!
Moga-moga bermanfaat dan amalkan ya~ Semestinya, ia bukan kerja yang senang untuk menjadi seorang ibu sepenuh masa, apa tah lagi suri rumah. Mama Siti harap cik suami lebih hargailah Mama selepas ini! Untuk baca dengan lebih lanjut, Mama boleh klik pada pautan di bawah.
Kredit: Syafiqah Omar

Untuk dapatkan info lebih lanjut tentang kesihatan mental dan fizikal Mama, klik di SINI.


“Aok tengah down ke tu?” Amalkan Doa Kuat Semangat dan Sunnah Rasulullah SAW

“Aok tengah down ke tu? Koi tak down, koi ada pekerjaan”
Satu video tiktok yang beberapa kali masuk for you page (fyp) Mama Siti. Individu dengan nama pengguna Buruh Ladang itu semakin ramai pengikut di platform media sosial tersebut.
Nak dijadikan cerita semasa Mama Siti memandu, masih terngiang-ngiang video tadi, terlintas sesuatu di fikiran Mama Siti.
“Jadi, apa yang kita perlu lakukan kalau sedang dalam keadaan lemah? “
Doa! Ya, itu yang manusia perlu buat ketika sedang gelisah, cemas, berasa lemah dan risau. Antara keadaan yang memungkinkan kita berasa sedemikian ialah ketika ingin melakukan pembentangan, dibebani dengan hutang serta risau tentang perjalanan hidup di masa depan.
Satu lagi  istilah yang sering kita temukan ialah kebimbangan atau anxiety. Perlu diingat, anxiety yang Mama Siti maksudkan ialah secara umum dan bukan kepada pesakit mental.
Ini kerana mereka perlu mendapatkan rawatan dari doktor psikiatari yang bertauliah bagi merawat penyakit tersebut.
Mama Siti ada senaraikan lima doa kuat semangat yang boleh diamalkan bagi tujuan diberi kekuatan beribadah, ketenangan hati serta kesabaran.
5 Doa Kuat Semangat

Kredit gambar: Freepik
#1 Kekuatan Beribadah
اَللّٰهُمَّ اَعِنِّيْ عَلٰى ذِ كْرِكَ وَشُكْرِكَ وَحُسْنِ عِبَادَتِكَ
‘Allaahumma a’innii ‘alaa dzikrika wa syukrika wa husni ‘ibaadatika’
Maksudnya: Ya Allah, bantulah aku agar selalu mengingatMu, bersyukur kepadaMu dan beribadah kepadaMu dengan baik
#2 Ketika Gelisah Memikirkan Hutang
Kredit gambar: Freepik
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Allahumma inni a’udzubika minal hammi wal hazan, wa a’udzubika minal ‘ajzi wal kasali, wa a’udzubika minal jubni wal bukhli, wa a’udzubika min gholabatid dayni wa qohrir rijaal
Maksudnya: “Ya Allah, aku berlindung kepadaMu dari kebingungan dan kesedihan, aku berlindung kepadaMu dari kelemahan dan kemalasan, aku berlindung kepadaMu dari ketakutan dan kekikiran, aku berlindung kepadaMu dari bebanan hutang dan tekanan manusia”
#3 Ketika cemas dan Bimbang
(Kerana pembentangan, temuduga, berucap dan berdebat)
Kredit gambar: Freepik
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
Robbish rohli sodri wayasirli amri wahlul uqdatamilisaani yafqahu qauli
Maksudnya: “Ya Rabbku, lapangkanlah untukku dadaku, dan mudahkanlah untukku urusanku, dan lepaskanlah kekakuan dari lidahku, supaya mereka mengerti perkataanku”
(Surah Thaha : 25-28)
#4 Mohon Keyakinan dan Ketenangan
Kredit gambar: Freepik
اَللَّهُمَّ إِنِّي أَسْأَلُكَ نَفْسًا بِكَ مُطْمَئِنَّةً، تُؤْمِنُ بِلِقَائِكَ، وَتَرْضَى بِقَضَائِكَ، وَتَقْنَعُ بِعَطَائِكَ
Allahumma inni as-aluka nafsan bika muthma-innah, tu’minu biliqo-ika wa tardho bi qodho-ika wataqna’u bi ’atho-ika
Maksudnya: Ya Allah, aku memohon kepadaMu jiwa yang merasa tenang kepadaMu, yang yakin akan bertemu denganMu, yang reda dengan ketetapanMu, dan yang merasa cukup dengan pemberianMu
#5 Mohon Kesabaran dan Bertawakal
Kredit gambar: Freepik
رَبَّنَآ اَفْرِغْ عَلَيْنَا صَبْرًا وَّثَبِّتْ اَقْدَامَنَا وَانْصُرْنَا عَلَى الْقَوْمِ الْكٰفِرِيْنَ
‘Rabbanaa afrig ‘alainaa shabraw wa tsabbit aqdaamanaa wansurnaa ‘alal qaumil kafiriin’
Maksudnya: “Ya Tuhan kami, limpahkanlah kesabaran kepada kami, kukuhkanlah langkah kami dan tolonglah kami menghadapi orang-orang kafir.”
(Surah al-Baqarah : 250)
Amalan Agar Kita Sentiasa Kuat Semangat
Kredit gambar: Freepik
Bersangka Baik Kepada Allah
Rasulullah SAW bersabda: “Allah SWT berfirman: Aku adalah berdasarkan kepada sangkaan hambaKu terhadapKu. Aku bersamanya ketika dia mengingatiKu”
(Hadis Riwayat Bukhari dan Muslim)
Akhirnya nanti, kita cuma ada Allah. Oleh itu, apabila kita bersangka baik kepadaNya sekaligus melatih hati dan minda agar merasai bahawa Allah itu sentiasa berada dekat dengan orang yang mengingatiNya.
Hanya Berharap Kepada Allah
Paderi Inggeris pada abad ke 17, Thomas Fuller pernah berkata; “Seeing is believing”. Tetapi bagi Mama Siti sendiri, untuk kita mendapatkan gambaran tentang sesuatu, caranya adalah dengan mempercayainya terlebih dahulu.
Lebih elok lagi jika kita menggunakan konsep to believe is to see. Iaitu kita terlebih dahulu perlu yakin keadaan akan menjadi lebih baik cuma ianya mengambil sedikit masa.
Banyakkan Baca Al-Quran
Allah SWT berfirman dalam Surah Ar-Rad ayat 28,
الَّذِيْنَ اٰمَنُوْا وَتَطْمَىِٕنُّ قُلُوْبُهُمْ بِذِكْرِ اللّٰهِ ۗ اَلَا بِذِكْرِ اللّٰهِ تَطْمَىِٕنُّ الْقُلُوْبُ
Maksudnya: “Orang-orang yang beriman dan hati mereka menjadi tenteram dengan mengingat Allah. Ingatlah, hanya dengan mengingat Allah hati menjadi tenteram.”
Lengkapkan Solat Fardhu
Mu’az bin Jabal RA bahawa Nabi saw bersabda:
Maksudnya: “Pokok segala urusan adalah Islam, tiangnya adalah solat dan kemuncaknya adalah berjihad”
(Hadis riwayat At-Tirmizi)
Beramal Dengan Sunnah Rasulullah SAW
“Sesungguhnya setiap amalan ada waktu shirrah (kuat keinginan dan bertenaga), dan setiap waktu shirrah ada waktu fatrah (lemah dan lesu). Maka, barangsiapa yang dalam tempoh lesu amalannya itu dia masih kekal dalam sunnahku, maka dia berada di atas petunjuk, dan sesiapa yang dalam tempoh lesunya itu mengikut (melakukan) selain (sunnah) itu, maka dia akan binasa”
(Hadis Riwayat Ahmad)
Cara kuat semangat menurut baginda ialah terus beramal dengan sunnahnya. Melalui cara tersebut, insya allah dengan izin tuhan kita akan dilindungi dari melakukan perkara yang ditegah agama.

Berdoalah ketika sedang berada di titik terendah. Siapa pun kita, mintalah kepada Allah agar perasaan cemas, sedih atau gelisah ini segera diangkat.
Terdapat lima doa kuat semangat yang boleh diamalkan kepada orang yang mahukan kekuatan beribadah, ketenangan hati dan kesabaran.
Seterusnya, kita juga perlu meningkatkan usaha agar kembali bersemangat iaitu dengan bersangka baik dengan Allah, melengkapkan solat fardhu serta beramal dengan sunnah baginda.
Mama Siti harap sangat, artikel ini dapat membantu Mama menghadapi saat sukar ini ya. Semoga Mama dikelilingi dengan orang baik-baik dan dimudahkan jalan oleh Allah.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Tak Sah Kalau Tak Pernah Ke 24 Tempat Menarik di Bangi Ni. Bandar Lengkap Dengan Semua Yang Diinginkan

Bangi? Tempat shopping kaum wanita lah.
Betul, tapi sebenarnya Bangi ada macam-macam lagi tempat menarik yang boleh kita lawati. Dari usia kanak-kanak hinggalah dewasa, semua ada tempat masing-masing di kawasan sekitar Bangi.
Tahukah Mama, di tempat ini juga terdapat tasik, taman rekreasi dan tempat makan viral. Hidangan makanan cina-muslim, masakan barat, menu pantai timur dan Indonesia pun ada.
Mari, Mama Siti kongsikan lebih banyak tentang tempat menarik di Bangi yang harus dikunjungi semua. Best tau!
Senarai Tempat Menarik di Bangi
#1 Tasik Cempaka

Kredit gambar: selangor.travel
Taman rekreasi yang dilengkapi dengan tasik seluas enam hektar sangat sesuai untuk melakukan aktiviti jogging, berbasikal, bermain layang-layang dan aktiviti riadah yang lain.
Lokasinya terletak tidak jauh dari bangunan PKNS Bangi. Tasik yang berkeluasan 16.8 hektar menarik perhatian orang ramai beriadah disini.
#2 Ladang Nanas
Kredit gambar: surgaroute.com
Di bangi selain syurga beli-belah, ianya juga menawarkan tarikan utama seperti ladang haiwan dan tanaman.
Teringin nak nikmati suasana seperti di Cameron Highland. Mama tak perlu lagi pergi jauh kerana disini Mama boleh makan di ladang nanas sambil menikmati pemandangan Bangi.
Alamat: Saudagar Nanas Agrofarm, Lot 3000 Kampung Sungai Merab Luar, 43000 Kajang, Selangor
Dibuka setiap hari.
#3 Taman Landskap
Kredit gambar: Harian Metro
Tangga ikonik ialah yang menjadi perhatian warga sekitar. Kalau Mama singgah ke sini, ambillah gambar sekeping dua. Bukan apa boleh siarkan di media sosial kan.
Laluan ini menghubungkan Dataran Putra, Laman Perdana dan Taman Putra Perdana.
#4 Istana Puteri Bongsu, Istana Lama Bangi
Kredit gambar: pp-sk.blogspot.com/
Reka bentuk istana milik puteri Sultan Kelantan, Tengku Kalsum ini bermotifkan dari tiga etnik berbeza. Istana ini ialah simbolik kepada perpaduan rakyat Malaysia oleh kaum majoriti iaitu Melayu, Cina dan India.
Lokasi: Taman Pantun, UKM, 43650 Bangi, Selangor
#5 D Virtual Park di Evo Mall
Kredit gambar: bangi.d-virtualpark.com
Berseronoklah dengan permainan maya di D Virtual Park yang menyediakan konsep Virtual Reality (VR) dan Alternate Reality (AR).
Terdapat lapan permainan VR dan dua permainan AR disini. Lebih menyeronokkan taman virtual di Evo Mall ini dibuka setiap hari. Bermula 10 am – 10 pm.
Harga Tiket:DVP Combo 3 Point – RM 30DVP Combo 8 Point – RM 70DVP Combo 18 Point – RM 150
#6 Restoran Ana Ikan Bakar Petai
Kredit gambar: eddyirwan.blogspot.com/
Ikan bakar di restoran ini masih menggunakan daun pisang. Menu lain pun ada disediakan. Contohnya, sotong goreng, butter prawn dan kegemaran ramai, masakan tomyam.
Waktu Operasi: Setiap Hari (5.00 pm – 12.00 am)
Alamat: Lot 29991, Persiaran Kemajuan, (Bersebelahan Balai Bomba BB Bangi), 43650 Bandar Baru Bangi, Selangor
#7 Bangi Sentral
Kredit gambar: carousell.com.my
Hampir kebanyakan jenama terkenal tempatan ada disini. Sofearose, JannahNoe, JubahSouq dan Bulan Bintang ialah antara jenama yang terdapat di Bangi Sentral.
#8 Pusat Kebudayaan UKM
Kredit gambar: ukm.my/pusatkebudayaan/
Terletak di Dewan Tun Abdul Razak, UKM. Di sini mereka mengadakan persembahan seni dan aktiviti kebudayaan berkaitan negara Malaysia.
Contoh aktiviti yang dijalankan ialah persembahan tarian, persembahan gamelan dan persembahan muzik tradisional.
Waktu Operasi: Isnin – Jumaat (8.30 am – 5.00 pm) | Sabtu & Ahad (Tutup)
#9 Masjid Al-Hasanah
Kredit gambar: http://drshafie.blogspot.com/
Kenapa perlu singgah ke masjid ini? Masjid Al Hasanah ialah rumah ibadah pertama yang dibina di daerah ini.
Menariknya, masjid ini pernah dianugerahkan 5 bintang kerana aktif menganjurkan aktiviti kerohanian dan kemasyarakatan.
#10 Bangi Wonderland
Kredit gambar: jomjalan.com.my
Jemput datang ke taman tema air di Bangi. Dibuka dari 11 pagi hingga 6 petang. Harga tiket untuk kanak-kanak dan dewasa bermula dari RM 35 hingga RM 45.
#11 Restoran Selasih Garden Seafood
Kredit gambar: eatigo.com/my
Ini ialah sebuah restoran yang menggabungkan resipi makanan laut orang melayu dan cina. Restoran ini terletak di Persiaran Bandar Baru Bangi atau lebih tepat lagi bersebelahan di Hotel Tenera Bangi.
Menu ‘signature’ ialah ikan utopia masak baba dan udang masak telur masin.
#12 Kilang Coklat Beryl’s
Kredit gambar: Twitter
Walaupun telah ada dokumentari tentang proses pembuatan coklat, pengalamannya masih tidak sama jika Mama lihat secara langsung.
Jangan lupa singgah di kilang coklat Beryl’s untuk menyaksikan sendiri cara-cara membuat coklat dari buah koko hinggalah menjadi kepingan coklat.
Waktu operasi: Hari: Isnin hingga Jumaat Masa: 8.30 am – 5.30 am
#13 Farm In The City
Kredit gambar: farminthecity.my
Bagi yang tinggal di kota mungkin tidak berpeluang membela haiwan ternakan dan haiwan peliharaan secara bebas. Namun Mama jangan risau kerana Farm In The City menawarkan peluang untuk berinteraksi dengan haiwan.
Antara yang ada di sini ialah, kura-kura, Llama, burung kakak tua dan burung hantu. Mama berpeluang memberi haiwan-haiwan ini makan. Seronok kan.
Waktu operasi: Isnin & Rabu – Jumaat (10 pagi – 6 petang)Sabtu – Ahad (9.30 pagi – 6 petang)
#14 IOI Mall
Kredit gambar: Vulcan Post
Tak jauh dari Bangi, Mama bolehlah singgah ke IOI Mall. Kalau singgah di sini, Mama tak perlu kusutkan kepala cari tempat letak kereta.
Disini hampir semua lapisan usia boleh menikmati masa terluang. District 21 untuk anak remaja dan dewasa. Icescape untuk kanak-kanak dan ibu bapa.
#15 Resort Golf Bangi
Kredit gambar: bangiresorthotel.com
“Tapi saya tak main golf Mama Siti?”
Tidak mengapa, kerana Mama akan dihidangkan dengan pemandangan damai yang dikelilingi tumbuhan hijau. Siapa sahaja pasti merasa tenang apabila berada di resort ini.
Tahukah Mama? Padang golf nya direka oleh Ronald Fream yang telah masyhur dengan pembuatan padang golf terbaik.
Bayaran:Isnin – Jumaat: RM85Sabtu: Pagi RM175 | Petang RM105Ahad & Cuti Umum: Pagi RM165 | Petang RM95
#16 Taman Paku Pakis UKM
Kredit gambar: top-rated.online
Pelbagai spesies paku pakis ada di sini. Inilah peluang kita nak kenal lebih terperinci tentang paku pakis. Mama boleh datang di alamat, Taman Paku Pakis UKM, 43600 Bangi, Selangor untuk melihat lebih tumbuhan paku pakis.
#17 Bangi Gateway
Kredit gambar: agoda.com
Sebuah emporium besar yang memuatkan lebih 200 vendor. Kalau Mama malas nak cari parking dua, tiga kali, datang sahaja ke Bangi Gateaway. Sebabnya dekat sini ada banyak restoran, kedai kelengkapan lelaki dan wanita serta tempat hiburan.
Boleh kata Bangi Gateway ialah one stop centre untuk Mama sekeluarga.
Alamat: Bangi Gateway, Seksyen 15, 43650 Bandar Baru Bangi, Selangor
#18 PKNS Bangi
Kredit gambar: prec.my
Kalau belum puas shopping lagi, Mama datang lah ke sini. Disini terdapat kedai menjual kasut, pakaian dan aksesori dengan harga yang berpatutan.
Selain itu, di Kompleks PKNS ini juga ada banyak restoran seperti Sate Kajang Haji Samuri, Kyros Kebab dan banyak lagi. Tahu tak Mama, komplek beli-belah ini terletak tak jauh dari Taman Tasik Cempaka.
#19 Taman Botani

  @tamanbotani_bangi Green Walk Taman Botani Bangi #drnorainitalip #nature #conservation #botanicalgarden #tamanbotanibangi ♬ Pieces (Solo Piano Version) – Danilo Stankovic

Mari kenali pelbagai spesies tumbuhan dari dalam dan luar negara. Masuk percuma dan dibuka setiap hari bermula jam 9 am hingga 6 pm.
Untuk menikmati keseluruhan sudut taman ini, terdapat pilihan sama ada ingin menyewa basikal atau menaiki trem.
#20 Taman Warisan Pertanian
Kredit gambar: Visit Selangor
Sebuah taman yang terdapat dusun buah-buahan serta pelbagai tanaman pertanian. Antara yang terdapat disini ialah dusun longan, cempedak, buah nan-nam.
Selain itu, tanaman pertanian yang terdapat disini ialah ladang getah, kopi, lada hitam, kelapa sawit dan ada juga kolam ikan air tawar.
#21 Muzium Anatomi
Kredit gambar: sciencepark.upm.edu.my
Mempamerkan pelbagai jenis rangka manusia dan haiwan. Bahkan haiwan yang telah pupus juga terdapat di muzium anatomi yang terletak di Universiti Putra Malaysia (UPM).
Mama Siti sangat sarankan Mama datang ke sini bersama-sama keluarga. Tempat ini sangat menarik untuk menambah ilmu pengetahuan dan dan memupuk minat anak-anak mengenai haiwan purba dan sistem anatomi manusia.
#22 Austin Steak House+
Kredit gambar: denniszill.com/
Teringin masakan barat? Datanglah ke Austin Steak House. Disini Mama bakal menikmati pilihan makanan dari Malaysia, Itali dan Inggeris.
Menu pilihan terbaik dari restoran ini ialah grill chicken, mix lamb chop dan sirloin steak.
#23 Mohd Chan Bandar Baru
Kredit gambar: mStar
Mama yang teringin nak makanan masakan cina boleh cuba di restoran ini. Disini Mama boleh menikmati Kong Boh Chicken, Ketam Telur Masin, Classic Butter Prawn dan Baby Kailan with Japanese Taufu.
Masakan cina muslim di restoran Mohd Chan dijamin halal, bersih lagi terbaik. Kedai ini terletak di 28 & 30, Jalan Medan Pusat 2c, Seksyen 9, 43650 Bandar Baru Bangi, Selangor.
#24 Ayam Bakar Wong Solo
Kredit gambar: vkeong.com
Menu ayam penyet dari restoran Wong Solo memang tidak dapat disangkal lagi rasanya. Hampir sama seperti kita melancong ke Indonesia. Paling ditunggu-tunggu ialah sambalnya yang pedas dan enak sekali.
Waktu operasi: Setiap hariMasa: 11.30 am- 10 pm
Jadi macam mana? Mama masih rasa Bangi hanya tempat untuk membeli-belah?
Ternyatalah disini kita juga boleh beriadah, melawat ladang tanaman dan haiwan dan tak lupa juga boleh makan di tempat-tempat viral.
Tak ada alasan untuk kita tak jalan-jalan di sekitar Bangi. Semoga artikel kali ini beri Mama idea ketika datang di disini.  Jom baca tempat menarik di Selangor pula!

Ada perancangan ke tempat lain di Malaysia? Klik SINI untuk rujukan Mama.


Halau ‘Semut Berkawad’ Dengan 8 Cara Berkesan Daripada Mama Siti Ini

Kehadiran semut merupakan perkara biasa bagi sesebuah rumah. Namun keadaan mungkin bertambah buruk bila semakin banyak semut menghurungi makanan.
Baru letak sekejap, dah beratur semut dan koloninya. Pada awalnya mungkin kita ada masa nak hapuskan menggunakan semburan aerosol. Lama-kelamaan, rasa geram bila semakin banyak semut mendekati makanan kita.
11 Cara Halau Semut (Cuka Buatan, Bahan Semulajadi dan Kapur)

Kredit gambar: Insects in the city
#1 Cuka
Kredit gambar: ExtermPRO
Larutkan cuka dengan air dan masukkan ke dalam botol semburan. Seterusnya, semburkan di kawasan tumpuan semut seperti di sekeliling makanan manis di atas meja makan.
Selain itu, Mama juga boleh semburkan larutan cuka di tempat makanan haiwan peliharaan. Tambahan pula, laluan semut pun Mama perlu semburkan sekali supaya mereka tidak melalui jalan itu lagi.
#2 Sabun + Air
Kredit gambar: Gates Garden Centre
Campurkan sabun dan air. Dapatkan botol semburan supaya mudah untuk menyembur di laluan semut. Jika tiada, Mama boleh renjiskan sahaja kawasan tertentu.
Selepas selesai menyemburkan air sabun, jangan lupa cuci tangan ya.
Cara ini sangat sesuai di tempat-tempat sempit terutamanya jika semut membuat sarangnya di celahan dinding.
#3 Kopi
Kredit gambar: Healthline
Bau dari kopi menyesakkan deria bau sang semut. Satu sudu serbuk kopi hanya boleh dihidu apabila kita meletakkannya dekat dengan hidung manusia.
Namun tidak bagi semut. Semut mampu menghidu aroma kopi walaupun terletak jauh daripada mereka.
Perhatian: Jangan guna serbuk kopi pracampuran 3 dalam 1. Kopi pracampuran mempunyai kandungan gula dan ia mungkin tidak berkesan menghalau semut.
#4 Jus Limau
Kredit gambar: Chef Heidi Fink
Aroma dari limau sendiri berkuasa menghalau semut dari tempat Mama. Seeloknya, jangan tambahkan air tambahan ya. Cukup perahkan sahaja jus dari limau nipis dan apa-apa jenis limau yang Mama perolehi.
#5 Daun Sirih
Kredit gambar: Liputan6.com
Caranya ialah Mama perlu racik halus daun herba sirih dan taburkan di tempat tumpuan semut.
Sama seperti bahan semulajadi yang lain, ia mengganggu deria bau semut yang sangat sensitif dengan bauan yang menyengat.
Alangkah baik kalau Mama ada menanam pokok sirih di rumah. Daunnya boleh kita manfaatkan untuk menghalau makhluk kecil seperti semut.
#6 Bedak/ Tepung
Kredit gambar: Sinar Plus-Sinar Harian
Masa kecil-kecil dahulu, Mak Mama Siti selalu taburkan bedak di kaki kerusi dan meja. Jenuh Mama Siti fikirkan apa sebabnya.
Rupa-rupanya, nak cegah semut dari makanan di atas meja dan kerusi itu. Kalau tak ada bedak, Mama boleh juga gunakan alternatif tepung sebagai cara halau semut.
#7 Cili Kering
Kredit gambar: MyResipi
Cara seterusnya, Mama boleh DIY sahaja di rumah menggunakan bahan masakkan seperti cili. Rendam cili kering dalam air. Kemudian, ambil airnya untuk dijadikan semburan penghalau semut.
Mama perlu berhati-hati ya. Pastikan tempat semburan jauh dari haiwan kesayangan dan anak-anak. Air cili kering boleh memedihkan Mama dan kadang kala mengakibatkan alahan.
#8 Kapur Anti Semut
Kredit gambar: Tribunnews.com
Kalau Mama lahir dalam tahun 80-an, mesti ada pengalaman menggunakan kapur di papan hitam.
Kapur anti-semut sama dan serupa seperti kapur papan hitam. Caranya ialah dengan mencontengkan kapur di kaki meja dan semut yang dinaiki semut.
#9 Cara Halau Semut Dengan Kulit Telur
Kredit gambar: Healthline
 Lepas pecahkan telur tu, Mama jangan terus buang. Kita gunakan kelebihan kulit telur untuk halau semut dari kawasan rumah atau pejabat kita.
Caranya, bakar kulit telur hingga hangus. Seterusnya, abu kulit telur itu kita taburkan di tempat laluan semut.
Katanya, cara ini pun berkesan untuk halau lipan dan cicak. Mama Siti tak pasti tapi tak salah mencuba kan.
#10 Kulit Limau/ Kulit Oren
Kredit gambar: The Indian Express
Bauan segar dari kulit limau sangat tidak disukai semut dan juga serangga lain. Jika Mama ingin menghalau cicak dan lipas pun boleh tiru tips ini ya.
Kupas kulit limau ke bahagian kecil dan letakkan di tempat yang sering dilalui semut dan serangga.
#11 Cara Halau Semut Menggunakan Daun Pandan
Kredit gambar: Online Pasar
Semut tak suka bau daun pandan. Sama seperti ia bencikan bau daun sirih.
Caranya mudah sahaja. Mama hanya perlu cincang halus daun pandan tersebut dan taburkan di kawasan tumpuan semut.

Kita ada pilihan nak halau semut dari tempat kita. Pilihan yang Mama Siti senaraikan bertujuan agar Mama dapat menyesuaikan dengan keadaan semasa.
Contohnya, mungkin sekarang Mama mempunyai bayi kecil yang masih ligat merangkak. Jadi tidak sesuai rasanya untuk memilih bahan kimia seperti kapur dan sabun.
Alternatif yang boleh diaplikasikan adalah dengan menggunakan bahan semulajadi iaitu daun sirih, jus limau dan daun pandan.
Oh ya, tak dilupakan juga tentang doa halau semut dari kisah Nabi Sulaiman AS. Amalkan selalu supaya semut tidak lagi mengganggu rumah dan pejabat Mama.

Ikuti tips dan panduan yang memudahkan kehidupan kita yang lain DI SINI.


Doa Rabitah Menguatkan Jiwa-Jiwa Persaudaraan & Mencapai Persepakatan

Doa rabitah termasuk dalam himpunan zikir dan doa-doa di dalam Al-Makthurat. Risalah ini disusun oleh Imam Hasan al-Banna iaitu seorang pemimpin gerakan Ikhwan al-Muslimin di Mesir.
Menurut Dewan Bahasa dan Pustaka (DBP) edisi keempat, rabitah bermaksud perikatan atau perkumpulan.
Doa ini dibacakan untuk menguatkan hati dan ikatan dalam sesebuah organisasi. Badan bukan kerajaan (NGO) boleh membaca doa ini semasa akhir pertemuan agar hati kita selalu bersatu.

Namun jika kita tidak berada dalam mana-mana kumpulan, doa ini masih boleh dibacakan. Ini kerana pada dasarnya kita semua adalah saudara seagama. Apalah makna saudara seislam kalau tidak bersatu-padu.
Doa Rabitah (Arab, Latin dan Maksud)
اَللّهُمَّ إِنَّكَ تَعْلَمُ أَنَّ هَذِهِ الْقُلُوْبَ , قَدِ اجْتَمَعَتْ عَلَي مَحَبَّتِكَ
وَالْتَقَتْ عَلَى طَاعَتِكَ, وَتَوَحَّدَتْ عَلَى دَعْوَتِكَ
وَتَعَاهَدَتْ عَلَى نُصْرَةِ شَرِيْعَتِكَ
فَوَثِّقِ اللَّهُمَّ رَابِطَتَهَا, وَأَدِمْ وُدَّهَا، وَاهْدِهَا سُبُلَهَا
وَامْلَأَهَا بِنُوْرِكَ الَّذِيْ لاَ يَخْبُوْا
وَاشْرَحْ صُدُوْرَهَا بِفَيْضِ الْإِيْمَانِ بِكَ, وَجَمِيْلِ التَّوَكُّلِ عَلَيْكَ
وَاَحْيِهَا بِمَعْرِفَتِكَ، وَأَمِتْهَا عَلَى الشَّهَادَةِ فِيْ سَبِيْلِكَ
إِنَّكَ نِعْمَ الْمَوْلَى وَنِعْمَ النَّصِيْرِ
‘Allahumma innaka ta’lamu anna hadzihil qulub, qadijtama-at ‘alaa mahabbatik
wal taqat ‘alaa tha’atik, wa tawahhadat ‘alaa da’watik
wa ta ‘ahadat ‘ala nashrati syari’atik
Fa watsiqillahumma rabithataha, wa adim wuddaha, wah dihaa subulahaa
wamla’haa binuurikal ladzi laa yakhbu
wasy-syrah shuduroha bi faidil imaanibik wa jamiilit tawakkuli ‘alaik
wa ahyiha bi ma’rifatik, wa amitha ‘alaa syahaadati fii sabiilik
Innaka ni’mal maula wa ni’man nashiir’
Maksudnya: Ya Allah, sesungguhnya Engkau mengetahui hati kami. Kami telah berkumpul karena cintaMu, dan berjumpa dalam ketaatan padaMu, dan bersatu dalam dakwahMu, dan berpadu dalam membela syariat-Mu. Maka Ya Allah, kuatkanlah ikatannya, kekalkanlah cintanya, tunjukkanlah jalannya, penuhilah ia dengan cahaya yang tiada redup, dan lapangkanlah dada-dada dengan iman yang berlimpah kepadaMu. Serta indahnya takwa kepadaMu, dan hidupkan ia dengan ma’rifatMu, dan matikan ia dalam syahid di jalanMu. Sesungguhnya Engkau sebaik-baik pelindung dan sebaik-baik penolong.
Doa Rabitah UNIC

Kepentingan Bersatu Padu
Kredit gambar: Freepik
Pepatah melayu ada berkata ‘bersatu teguh, bercerai roboh’.
Peribahasa ini memaparkan persefahaman dalam sesebuah masyarakat dapat membuahkan kejayaan manakala perbalahan akan menyebabkan perpecahan.
Apabila kita bekerjasama menjalankan peranan masing-masing, barulah objektif boleh dicapai. Namun jika kita saling berbalah, sukar dan bahkan mustahil sesuatu perkara itu mendapat kejayaan.
اِنَّمَا الْمُؤْمِنُوْنَ اِخْوَةٌ فَاَصْلِحُوْا بَيْنَ اَخَوَيْكُمْ وَاتَّقُوا اللّٰهَ لَعَلَّكُمْ تُرْحَمُوْنَ
(Surah Al- Hujurat, 10)
Maksudnya: Sesungguhnya orang-orang mukmin itu bersaudara, karena itu damaikanlah antara kedua saudaramu (yang berselisih) dan bertakwalah kepada Allah agar kamu mendapat rahmat
Firman Allah SWT jelas meminta kita supaya saling berdamai dengan orang lain. Semoga dengan membaca doa rabitah, kita dapat membina keamanan dan kebahagiaan dalam kehidupan.
Bahaya Berpuak dan Berpecah Belah
Kredit gambar: Freepik
Ada kalanya kita akan bertemu dengan kumpulan manusia yang berpuak-puak. Lebih merisaukan jika salah satu puak suka membuat onar dan melaga-lagakan antara satu sama lain.
Diriwayatkan oleh ‘Arfajah bin Shuraih bahawa Rasulullah SAW bersabda:
 فَإِنَّ يَدَ اللَّهِ عَلَى الْجَمَاعَةِ فَإِنَّ الشَّيْطَانَ مَعَ مَنْ فَارَقَ الْجَمَاعَةَ يَرْكُضُ
Maksudnya: Sesungguhnya tangan Allah bersama dengan al-jama’ah. Dan sesungguhnya syaitan itu akan berlari bersama dengan mereka yang memisahkan diri dari jamaah (kelompok umat Islam)
(Hadis riwayat Al-Nasa’ie)
Hadis tersebut dipetik di dalam artikel Pejabat Mufti Wilayah Persekutuan yang membincangkan tentang muktamar kesatuan Islam.
Ia ialah larangan berpecah belah kerana dikhuatiri orang yang berjalan bersendirian atau keluar dari kelompoknya terjerumus dengan godaan syaitan.

Doa rabitah ialah doa yang baik dan tidak perlu diragui lagi kerana ia dipilih dalam risalah Al-Makthurat oleh Imam Hasan Al-Banna.
Doa ini dapat menguatkan hati dan mencegah kita dari berpecah belah. Lebih-lebih lagi dalam perkara persaudaraan sesama Islam.
Ternyata terdapat kepentingan supaya manusia itu saling bersatu-padu. Ketika semua orang menjalankan peranan masing-masing, barulah kejayaan mampu diperolehi sekaligus membina keamanan dan kebahagiaan dalam kehidupan.
Justeru, kita perlu faham tentang bahaya berpuak. Jelas sekali sabda Nabi SAW bahawasanya Allah bersama-sama orang yang berkumpulan. Lagi pula, golongan orang yang berpuak dibimbangi akan mudah terpengaruh dengan godaan syaitan.
Semoga dengan mengambil tahu kepentingan dan bahaya berpuak, kita menjadi lebih bersemangat mengamalkan doa rabitah setiap hari.  Ayuh amalkan doa ketenangan hati!

Tingkatkan amal ibadah lain dengan panduan dan bacaan yang betul seperti dikongsikan DI SINI.


‘Support Group’ Yang Mama Harus Follow Untuk Sokongan & Kesihatan Mental Yang Lebih Padu

*Artikel ini menyebut tentang masalah kesihatan mental kemurungan, membahayakan diri dan bunuh diri.
Seringkali Mama hanya mahu orang faham tentang situasi Mama, dan orang sekeliling kita sukar nak faham apa yang Mama lalui. Menurut Kementerian Kesihatan Malaysia (KKM), faktor yang boleh menyumbang kepada masalah kesihatan mental ini adalah:
masalah kewangan kemurungan selepas bersalinpengangguran stres bekerjaisu dalam keluarga
dan lain-lain. Kajian sistematik pada 2018 melaporkan bahawa 10–20% individu mengalami penyakit mental semasa mengandung atau tempoh paranakan.
Sempena Hari Kesihatan Mental Sedunia dan Bulan Kesejahteraan Emosi, Mama Siti nak rekomen antara support group yang Mama Siti rasa Mama harus follow sementara Mama sedang recover ataupun masih lagi mencari komuniti yang membantu kesihatan mental Mama.
Di Facebook Kumpulan Sokongan Psikososial memberi pelbagai jenis sokongan yang Mama perlukan seperti maklumat tentang kesihatan mental, berkongsi tentang pengalaman mereka dan yang paling penting, kata-kata semangat yang boleh bantu Mama.
Jom kita tengok, mana tahu ia boleh tolong Mama ataupun orang terdekat Mama serba sedikit.
Istimewa Tentang Group Ini
Antara kelebihan support group ini adalah:
#1 Pelbagai Info Tentang Kesihatan Mental

Kredit gambar: Pertubuhan Kesejahteraan Psikospiritual Malaysia
Selain perkongsian tentang pengalaman individu yang mempunyai masalah kesihatan mental, Depression Survivors Malaysia juga memberi maklumat lebihan tentang kesihatan mental yang kita perlu bezakan.
Tambahan pula, dengan info yang selalu diwar-warkan oleh admin, pembaca group akan lebih faham tentang masalah kesihatan mental mereka dan cara macam mana orang lain mengatasinya. Jika Mama mahu info lanjut tentang masalah kesihatan mental, jom join sekarang!
#2 Mengadakan Program Kesihatan Mental Workshop & Webinar
Kredit gambar: Facebook Depression Survivors Malaysia
Daripada pelbagai anjuran, program terbaharu mereka Kempen CAKNA Kesihatan Mental 2022 dan juga Webinar Chit Chat Kesihatan Mental 2022 fokus berkongsi tentang masalah mental daripada Pakar Psikiatri, Kaunselor dan macam-macam lagi.
Tujuan webinar dan kempen yang diadakan ini adalah untuk berkongsi tentang pelbagai jenis kesihatan mental yang harus Mama fahami dan apa sebenarnya kesihatan mental serta dengan tujuan untuk hentikan stigma negatif terhadapnya.
Penting untuk kita sebagai penghidap ataupun kenal orang yang mempunyai masalah mental ini supaya kita lebih sensitif dan cakna pada mereka. Oleh itu, jom tambahkan ilmu di sini!
#3 Fokus Memberi Kata-kata Semangat Pada Pembaca
Kredit gambar: Facebook Depression Survivors Malaysia
Tidak melupakan pembacanya, seringkali admin akan selitkan kata-kata semangat pada survivors dapat relate dengan situasi mereka.
Kadang-kadang, kita tidak perlu memberi nasihat pada mereka yang meluah, cuma kita boleh faham akan situasi mereka dan memberi simpati yang sewajarnya.
Jika Mama berminat dengan isi kandungan yang berbaur begitu, boleh la Mama klik join!
‘#4 Cara Untuk ‘Handle’ Pesakit Yang Menghidap Kemurungan
Kredit gambar: Facebook Depression Survivors Malaysia
Bukan sahaja untuk pesakit, tetapi untuk orang keliling lebih prihatin dengan persekitaran mereka. Terdapat perkongsian tentang bagaimana Mama boleh handle mereka yang akan cuba bunuh diri, ataupun membahayakan diri mereka.
Info-info seperti ini amat penting untuk Mama apabila berdepan dengan situasi kecemasan ini. Dapatkan maklumat seperti ini sekarang di group ini!
Macam Mana Nak Join Ni?
Group ini adalah group awam yang senang Mama nak sertai dan dapatkan info serta-merta. Mama nak share story for surviving pun no problem!
Kumpulan seperti ini sering memberi kata-kata semangat jika Mama share perjalanan Mama sewaktu menerima rawatan, secara tidak langsung ia memberi info tentang macam mana rawatan kesihatan mental ini berlaku dan kesan-kesan ia beri pada pesakit.
Semoga bermanfaat untuk masa kelak! Jangan putus asa Mama, jom join sekarang dan klik di SINI!

Dapatkan lebih banyak lagi kumpulan sokongan DI SINI.


26 Tempat Menarik di Cyberjaya Yang Masih Ramai Belum Explore

Kalau singgah ke Cyberjaya, jangan lupa melawat di tempat-tempat menarik yang ada di kawasan ini. Cyberjaya atau juga dikenali sebagai Silicon Valley Malaysia kerana terdapat banyak insitusi dan syarikat berkaitan teknologi maklumat (IT) disini.
Tetapi Mama jangan bimbang walaupun ia sebuah bandar pintar namun Cyberjaya tetap dilengkapi dengan taman, tasik, pusat permainan kanak-kanak serta kawasan mendaki bukit.
Bagi penggemar makanan dan mereka yang suka ‘food hunting’, Cyberjaya ada banyak kafe dan restoran yang wajib anda kunjungi. Pilihan makanan dari pantai timur, barat, meksiko hingga ke timur tengah semuanya ada di Cyberjaya.
Mari Mama Siti kongsikan tempat dan maklumat yang ada di tempat menarik sekitar Cyberjaya.
Tempat Menarik di Cyberjaya (Taman, Tasik, Kafe, Taman Haiwan)
#1 Taman Tasik Cyberjaya

Suasana hijau dan pemandangan yang sesuai merehatkan diri melalui aktiviti berkelah, jogging dan sebagainya. Mama boleh singgah di Pulau Wind Chime di tasik ini. Cara untuk ke sana adalah dengan menaiki jambatan yang tersedia.
#2 Kidztech Centre
Kredit gambar: kidztechcentre.com
Merupakan tempat permainan kanak-kanak yang menyediakan aktiviti berunsurkan STEAM (Sains, Teknologi, Kejuruteraan, Seni dan Matematik).
Kanak-kanak: 7-15 tahun
Tiket: RM 10 (1 jam)
Waktu operasi: Setiap hari kecuali Isnin dan cuti umum (9am-6pm)
#3 Taman Mini Cyberjaya
Kredit gambar: Top-Rated.online
Ada satu lagi taman yang dilengkapi dengan tanaman hijau. Taman ini berada di Lingkaran Cyber Point Timur. Komen dari seorang pengunjung, Azza Hafizah, taman mini Cyberjaya sangat sesuai untuk kanak-kanak beriadah.
#4 Taman Awam Cyber 3
Kredit gambar: Twitter
Perhatian kepada penggemar ‘hiking dan jogging’. Ini mungkin lubuk baru untuk Mama melakukan aktiviti luar. Ia terletak di kawasan Garden Residences bersebelahan Presint 11, Putrajaya.
#5 99 Wonderland Park (Kuala Lumpur)
Kredit gambar: GoKelah
Taman haiwan dan rekreasi yang menempatkan banyak tarikan menyeronokkan seperti replika T-Rex, taman burung, Buaya Tembaga, Tapir, Beruang Matahari, Rusa dan banyak lagi haiwan lain.
Waktu operasi: Setiap hari (9 am – 4 pm)
Harga tiket: RM 20 hingga RM 50
Beli tiket disini.
#6 Taman Warisan Pertanian, Presint 16, Putrajaya
Kredit gambar: Twitter
Terletak tidak jauh dari Cyberjaya. Merupakan taman agro berkonsepkan pendidikan tanaman atau ‘agro education’. Ia adalah tempat terbaik untuk kita belajar proses suatu tanaman. Bermula dari semaian hinggalah tuaian. Contohnya cara memproses padi dari awal hingga menjadi beras.
#7 China-Malaysia Friendship Garden, Presint 4
Kredit gambar: Next Escape
Walaupun tidak berada di daerah Cyberjaya. Tetapi Mama Siti rasa tak lengkap kalau berada di kawasan sekitar tanpa melawat di tempat ini. Mama mungkin berasa seolah-olah di perkampungan di negeri China disebabkan oleh bangunan yang dibina serupa seperti rumah tradisional orang China.
#8 The Lake Library Cafe
Kredit gambar: Selangorkini
Bertepatan dengan namanya, perpustakaan ini terletak di tepi tasik Cyberjaya. Bayangkan Mama membaca buku atau menyiapkan tugasan sambil menikmati pemandangan tasik yang menyejukkan. Sangat tenang bukan.
Susun atur dalam perpustakaan ini mementingkan nilai estetik. Ia sangat sesuai buat Mama yang gemar membuat video berkaitan buku-buku.
Lokasi: Persiaran Semarak Api 63000 Cyberjaya, Selangor.
Waktu operasi: Isnin hingga Jumaat (8 am – 4 pm)
#9 Cyberview Resort Spa
Kredit gambar: Lake View Stay
Bersantai di resort dengan kehijauan pokok palma di sekitar kolam. Memandangkan ianya sebuah resort spa, Mama digalakkan untuk memanjakan diri di spa dalam tempat penginapan ini.
#10 Masjid Cyberjaya
Kredit gambar: cyu idayu / Shutterstock.com
Juga dikenali dengan nama Masjid Raja Haji Fi Sabilillah. Cyberjaya memang terkenal dengan konsep semulajadi atau hijau. Masjid ini juga tidak terkecuali. Kalau Mama sempat singgah di Masjid Cyberjaya, jangan lupa abadikan masa dan potret pada waktu malam kerana limpahan lampu menyerlahkan lagi tempat ini.
#11 DPulze Shopping Centre
Kredit gambar: Trip.com
Buat Mama dan keluarga yang baru sahaja menjadi warga Cyberjaya, Mama Siti nak sarankan supaya datang di pusat membeli belah ini. Pada hujung minggu dan hari cuti, Mama boleh ke sini untuk menonton wayang dan bermain sukan bowling.
#12 Gem In Mall
Kredit gambar: dennisgzill.com
Satu lagi emporium membeli belah di Cyberjaya yang dilengkapi bermacam-macam kedai terkenal dan wajib dikunjungi. Antaranya ialah Shin Tokyo Sushi & Ramen Ten, Steamboat Empire dan The Art Stationary.
#13 Tamarind Square
Kredit gambar: ZYV / Shutterstock.com
Pusat beli belah yang sesuai buat Mama yang suka OOTD dan mementingkan gambar yang insta-worthy. Tahukah anda di Tamarind Square terdapat satu kedai buku populer yang dibuka 24 jam tanpa henti.
Selain itu, pilihan restorannya pula pelbagai. Bermula dari hidangan timur tengah, masakan asia hinggalah ke makanan barat.
#14 The Botanist Green Cafe
Kredit gambar: Eat Drink KL
Satu lagi kafe yang mengetengahkan konsep alam semulajadi. Tapi kalau lihat di Instagram kafe ini sedang dalam proses ubahsuai. Mama jangan lupa singgah ke kafe ni tau apabila dibuka nanti.
#15 Kue Cafe

Kredit gambar: wanderlustdj.blogspot.com
Selain ada di Melaka, Kue Cafe pun ada di Cyberjaya. Sepadan dengan namanya, kafe ini menyediakan pelbagai jenis kuih muih.
Kesemua kuihnya dibungkus dalam paket. Mama Siti rasa langkah ini memudahkan pelanggan yang nak bawa balik kalau tak habis nanti.
#16 Saba Restaurant
Kredit gambar: Foodpanda
Restoran hidangan masakan dari timur tengah. Ia merupakan sebuah restoran nasi arab yang terkenal di Cyberjaya. Ajak kawan Mama datang beramai-ramai kerana saiz hidangannya nasi arab disini besar. Makan ramai-ramai pun kenyang.
Alamat: 4800 Suite 0-2 Ground Floor, Block A1, Jalan Perdana, CBD Perdana, 63000 Cyberjaya, Selangor
Waktu Operasi: Setiap hari, 11.00 am – 10.00 pm
#17 Mad Ayam Kampung
Kredit gambar: Foodpanda
Tak tahu nak ke mana? Apa kata Mama singgah dulu restoran ini sebelum memulakan kunjungan ke tempat lain. Peminat lauk kampung memang wajib datang restoran ini. Julat harga bagi setiap hidangan bermula dari RM 8 hingga RM 12 sahaja.
Terletak di Cyberjaya No.102-G, Biz Avenue II @NeoCyber, Lingkaran Cyber Point Barat, Cyber 12, 63000 Cyberjaya. Waktu operasinya bermula dari 11 am hingga 3.30pm dan dibuka setiap hari.
#18 Nasi Kak Wok
Kredit gambar: Foodpanda
Restoran yang menyediakan masakan turun temurun dari negeri Che Siti Wan Kembang, Kelantan. Kini, Mama tidak perlu melalui jalan beribu batu semata-mata ingin menikmati masakan pantai timur. Kunjungi sahaja kedai Nasi Kak Wok yang terletak di Jln GC 3, Cyberjaya, 63000 Cyberjaya.
#19 Zam Ikan Bakar
Kredit gambar: Twitter
Nakkan sesuatu yang beraroma makanan lauk? Maka Mama perlu datang ke Zam Ikan Bakar. Antara lauk yang menjadi pilihan ramai ialah sotong bakar, udang rangup dan ada juga gulai kawah tau.
Waktu operasi: Isnin-Sabtu, 10.30 am – 4.00 pm
#20 Volcano Shabu Shabu Cyberjaya
Kredit gambar: TripAdvisor
Diminati ramai kerana menyediakan makanan laut segar dan daging yang lembut apabila dimakan. Manakala sup tom yam nya pula memang tak syak lagi, sedap terangkat orang kata.
Restoran ini merupakan antara pilihan kedai steambot yang dilengkapi dengan dekorasi dan susun atur moden.
#21 We Play Game Cafe
Kredit gambar: Tamarind Square
Nak luangkan masa dengan ahli keluarga atau rakan-rakan di kafe sambil bermain dengan lebih 300 jenis board game. Inilah tempat yang sesuai untuk Mama.
Kafe ini menyediakan menu makanan bermula dari hidangan utama hingalah ke kategori pencuci mulut.
Lokasi: D2-04-16, Tamarind Square Cyberjaya, Persiaran Multimedia, 63000 Cyberjaya
Waktu operasi: Setiap hari (12pm-1am)
#22 Aroii Thai
Kredit gambar: Foodpanda
Dengan berkonsepkan ala-ala boat noodle, RM 2.09 ialah harga setara bagi semua jenis menu. Kepada penggemar makanan Thailand seperti kari hijau thai, somtam dan ayam pandan, Mama wajib datang ke sini. Restoran ini mula dibuka dari jam 11.30 am hingga 10 pm.
#23 Pastribella Bakeshop
Kredit gambar: WargaBiz
Masih ingatkah seorang doktor gigi yang memenangi pertandingan Masterchef musim pertama? Kini beliau melebarkan sayapnya dengan membuka satu kafe di D3-04-03 Tamarind Square, 63000 Cyberjaya.
Kafe beliau menyediakan pelbagai jenis kek dan manisan. Kalau singgah ke Pastribella Bakeshop, jangan lupa pesan signature kek mereka iaitu Chocolate Salted.
#24 Stuff’d
Kredit gambar: Facebook
Panggilan kepada penggemar hidangan meksiko dan turki, inilah tempat paling sesuai untuk kalian. Antara pilihan menu yang ada ialah taco, burrito, quesadilla dan daily bowl.
#25 Dash Box Hotel
Kredit gambar: Trip.com
Pakej bilik hotel di Dash Box Hotel dilengkapi dengan balkoni yang menghadap kolam renang. Hotel ini sering menjadi tumpuan para pelawat oleh kerana reka bentuk seni bina yang unik dan sangat cantik buat Mama yang suka tangkap gambar Outfit of The Day (OOTD).
#26 Salam Noodles- Shafts Square
Kredit gambar: Foodpanda
Nak rasa mi tarik resipi asli dari orang Cina maka Mama wajib datang ke restoran ini. Isi kandungan dalam menu restoran ini boleh di ‘custom’ sesuai dengan kehendak Mama. Paling penting restoran ini disahkan halal dan diyakini menghidangkan makanan yang terbaik.
Alamat: P2, 17, Persiaran Multimedia, Shaftsbury Square, 63000 Cyberjaya, Selangor
Waktu Operasi: Setiap hari, 11 am – 10 pm
Tak lengkap lawatan Mama ke Cyberjaya kalau tak singgah di salah satu tempat menarik di atas. Wah rupanya Cyberjaya ni macam-macam ada ya.
Kalau tak suka ke taman, boleh ke pusat beli-belah. Tapi yang pasti Mama mesti kena pergi tempat makan yang ada di Cyberjaya. Peminat makanan pantai timur, makanan arab, kuih dan cake wajib datang ke tempat makan yang Mama Siti kongsikan di atas tadi ya.
Eh, Mama Siti pula yang tak sabar nak ke Cyberjaya. Harapnya perkongsian kali ini bermanfaat untuk Mama mengisi masa di Cyberjaya.  Ayuh baca tempat menarik di Selangor pula!

Ada perancangan ke tempat lain di Malaysia? Klik SINI untuk rujukan Mama.


Perancang Keluarga: Jenis IUD Untuk Cegah Hamil Mana Yang Lebih Berkesan?

IUD cegah hamil merupakan salah satu kaedah untuk mengelakkan kehamilan di mana ia sebuah peranti kecil akan dimasukkan ke dalam rahim seorang wanita. Penggunaannya adalah untuk jangka masa yang panjang dan merupakan antara kaedah kawalan kelahiran yang paling berkesan.
IUD atau namanya adalah Intrauterine Device juga turut dipanggil sebagai IUC iaitu Intrauterine Contraception adalah sekeping plastik kecil yang fleksibel berbentuk seperti T. Terdapat lima jenama IUD yang berbeza dan telah diluluskan oleh Food and Drug Administration (FDA) iaitu Paragard, Mirena, Kyleena, Liletta dan Skyla.
Jenis-jenis IUD Cegah Hamil Untuk Perancang Keluarga

Kredit gambar: www.healthline.com
Untuk makluman Mama, terdapat dua jenis IUD iaitu IUD hormon (Mirena, Kyleena, Liletta dan Skyla) dan IUD tembaga (Paragard)
#1. IUD Hormon:
IUD hormon bertindak dengan melepaskan hormon yang disebut progestin ke dinding rahim. Progestin adalah bentuk buatan atau sintetik hormon progesteron yang telah dihasilkan secara semulajadi dalam badan wanita semasa mengandung. Perlindungannya pula bergantung kepada jenama IUD iaitu:
Mirena – 8 tahunKyleena – 5 tahunLiletta – 8 tahunSkyla – 3 tahun
#2. IUD Tembaga:
Manakala untuk IUD Paragard pula ia tidak mempunyai hormon. Ia dibalut dengan sedikit tembaga dan melindungi Mama daripada kehamilan sehingga 12 tahun.
Kedua-dua jenis IUD ini berfungsi untuk menghalang kehamilan dengan cara mengubah pergerakan sel sperma supaya mereka tidak mempunyai peluang untuk sampai ke telur. Oleh hal yang demikian, persenyawaan telur tidak akan berlaku.
Bagaimanakah IUD Cegah Hamil Berfungsi?

Kedua-dua IUD tembaga dan IUD hormon menghalang kehamilan dengan mengubah cara sel sperma bergerak supaya mereka tidak boleh sampai ke telur. Jika sperma tidak dapat mencapai telur, kehamilan tidak boleh berlaku.
Tembaga yang terdapat di dalam IUD Paragard tidak digemari oleh sperma dan menjadikannya agak mustahil untuk terjadinya kehamilan. Ia mengubah lendir serviks, di mana akan membuatkan sperma lebih sukar untuk mencapai telur dan bertahan. Ia juga boleh menghalang telur yang disenyawakan daripada dapat menanam sendiri.
Manakala hormon yang terdapat di dalam IUD Mirena, Kyleena, Liletta, dan Skyla pula akan menghalang kehamilan dengan cara iaitu:
Ia akan memekatkan lendir yang hidup pada serviks, di mana akan menyekat dan memerangkap sperma. Hormon juga kadang-kadang akan menghalang telur daripada ovari (dipanggil ovulasi), yang bermaksud tiada telur untuk sperma untuk disenyawakan.Ia akan menjejaskan cecair dalam rahim dan tiub fallopian untuk menghadkan pergerakan sperma.Berlaku penipisan lapisan rahim yang menyukarkan telur untuk disenyawakan atau ditanam.Ia akan mengaktifkan tindak balas badan asing di mana sistem imuniti badan akan mengiktiraf IUD sebagai objek asing dan kemudian akan merembeskan sel darah putih untuk melawan semua jenis sel yang tidak dikenali termasuklah sel sperma.Ia berfungsi dengan sentiasa mengekalkan tahap hormon progesteron yang tinggi untuk mengelakkan ovulasi daripada berlaku. Tahap progesteron yang tinggi dalam badan akan membuatkan ovari berhenti menghasilkan lebih banyak telur.
Keberkesanan/Kebaikan IUD Cegah Hamil

Antara kebaikannya adalah seperti berikut:
Merupakan kaedah kawalah kelahiran yang paling berkesanIa mampu memberi pencegahan kehamilan selama 3 hingga 12 tahunSangat selamat digunakan walaupun Mama sedang menyusukan bayiIa boleh dikeluarkan jika Mama ingin hamil lagiSangat mudah kerana Mama tidak perlu lagi risau tentang kehamilan dan hanya berjumpa doktor untuk pemeriksaan biasa sahaja
Kesan Sampingan & Risikonya
Pemasangan IUD akan memberi kesan sampingan seperti kekejangan dan sakit belakang dalam beberapa jam pertama hingga beberapa hari selepas Mama memasang IUD. Kesakitan akan berkurang jika Mama menggunakan pad pemanas atau mandi air suam.
Tompokan darah juga adalah perkara biasa dan ia akan berhenti dalam tempoh 3 hingga 6 bulan. Sesetengah wanita juga mungkin akan mengalami pening kepala selepas doktor memasukkan IUD tetapi akan hilang setelah beberapa minit.
Dalam tempoh penggunaan IUD ini, kehamilan adalah sangat tipis tetapi sekiranya ia terjadi Mama berkemungkinan untuk terdedah kepada keguguran, jangkitan dan kelahiran awal.
Mama juga berisiko untuk mengalami kehamilan ektopik dan jika Mama berasa seperti sedang hamil dan terdapat tanda seperti sakit perut atau pendarahan faraj, segera berjumpa dengan doktor.
Siapa Yang Berisiko Tinggi/Tidak Digalakkan

Walaupun IUD selamat digunakan tetapi terdapat juga sesetengah wanita yang berisiko. IUD tidak disyorkan untuk orang yang:
Mempunyai STIMempunyai sejarah penyakit radang pelvis (PID)Mungkin mengandungMempunyai kanser serviks atau rahimMempunyai jangkitan selepas pengguguran atau bersalin dalam tempoh 3 bulan yang lalu
Manakala untuk IUD ParaGard pula, ia tidak disyorkan jika Mama:
Mempunyai alahan kepada tembagaMempunyai gangguan pendarahan yang menghalang darah Mama daripada membeku dengan betulMempunyai penyakit Wilson
Risiko lain yang mungkin terjadi termasuklah:
Berlakunya jangkitan selepas IUD dimasukkan dan risiko ini paling tinggi dalam tempoh 20 hari yang pertama dan akan menurun risikonya dengan ketara selepas ituIUD Mama mungkin akan beralih dari kedudukannyaIUD mungkin menolak dan menekan dinding rahim semasa ia sedang dimasukkan ke dalamnya iaitu 1 hingga 2 dalam 1,000 kebarangkalian
Walau bagaimanapun, Mama tidak perlu risau kerana IUD sudah disahkan selamat untuk digunakan. Jika ada sebarang masalah atau terdapat tanda atau gejala yang kami terangkan di atas, Mama boleh merujuknya dengan doktor.

Dapatkan pelbagai maklumat mengenai kesihatan Mama dengan klik SINI.


Resepi Ayam Masak Thai ‘Simple’. Buat Mama Tambah Nasi Berkali-kali

Kalau dah namanya masakan Thailand, kita dah boleh jangka rasanya macam mana kan?
Yang pasti mesti ada rasa masam-masam pedas. Orang kata itulah keunikkan rasa makanan dari negeri Gajah Putih.
Kali ini, sesuai dengan tajuk, kita akan masak ayam masak thai. Cuba Mama bayangkan aroma dan rasa dari serai, limau purut dan cili digabungkan bersama. Wah, mesti sedap kan.
Tak tunggu lama, jom kita mulakan.
Resepi Ayam Masak Thai

Kredit gambar: Nurul Balqis
Resepi oleh: Norhayati Basri
Bahan-Bahan
AyamBawang MerahBawang PutihCili ApiBawang HollandSos IkanSos TiramDaun Limau PurutSeraiSayuran (tomato, cendawan, bunga kobis, lobak merah)
Cara-Cara Resepi Ayam Masak Thai
1. Cuci bersih ayam dan goreng hingga separuh masak, kemudian toskan.2. Kisar bawang merah, bawang putih dan cili api.
Kredit gambar:  Nurul Balqis
3. Sediakan minyak panas untuk menumis. 4. Tumiskan serai yang diketuk hingga naik bau.5. Selepas itu, tumiskan bahan kisaran dan daun limau purut hingga garing.
Kredit gambar: Farhana Nasir
6. Tibalah masa untuk kita perasakan dengan sos cili, sos tiram, sos ikan, limau purut dan sedikit air.
Kredit gambar: Channel Farra
7. Seterusnya, masukkan ayam yang telah digoreng tadi dan gaul sekata.

8. Sayuran ditambahkan di bahagian terakhir untuk mengekalkan kesegaran dan kerangupannya.9. Perasakan dengan garam dan gula dan taburkan bawang Holland sebagai hiasan.10. Ayam masak thai kita siap untuk dihidangkan.
Kredit gambar: Norashikin Ismail
Ayam masak Thai kita telah pun siap. Macam mana Mama? Ada rasa seperti masakan di restoran Thailand tak?
Mama Siti tak sabar nak cuba resepi ni. Agak-agaknya anak-anak dan suami suka atau tidak. Risau juga. Tapi Mama Siti yakin, kalau masak dengan ikhlas dan dari hati akan menjadi.
Lauk lain yang Mama Siti suka sangat makan ialah resepi kerabu sotong. Wah, lengkap tema hidangan Thailand kita ni kan.
Jom makan kita cuba resepi-resepi ini. Harapnya, bila makan tu tambah nasi berpinggan-pinggan lah ya.

Jom cuba pelbagai resepi lain seperti yang telah dikongsikan DI SINI.


Patutlah Oppa Korea Cakap ‘Mashisoyo’ Bila Makan Ayam Korea. Ini Rupanya Resepi Ayam Korea Viral

Ayam goreng pedas Korea bukan lagi menu makanan yang baru di Malaysia. Sekarang kita dapat lihat restoran makanan dari negara tersebut semakin banyak dibuka. Bak kata pepatah seperti cendawan selepas hujan.
Sebutan asal ayam goreng pedas ini ialah Yangnyeom Chicken. Asalnya menu ayam korea ini diperkenalkan kerana seorang chef mendapati ada pelanggannya yang susah makan ayam goreng rangup yang dijual di kedainya.
Oleh itu, chef tersebut atau namanya Yang Hee Kwon mengolah resepi sehingga menjadi satu menu yang digemari orang ramai.
Keunikan resepi ini ialah sos nya mempunyai gabungan rasa manis dan pedas. Dari segi persembahannya pula, ia selalu ditaburkan dengan bijan yang menaikkan lagi aroma dan rasa menu kita pada hari ini.
Ayuh, apa tunggu lagi. Mama Siti pun dah tak sabar nak berkongsi resepi.
Resepi Ayam Korea

Kredit gambar: Kitchen Sanctuary
Resepi oleh: Syarah Amanina
Bahan-Bahan
Ayam Tepung Campuran Perisa PedasMinyak
Bahan-Bahan Sos Pedas (Dikisar)
Bawang PutihCili KisarSos Cili/ Sos TomatoCili Api
Bahan-Bahan Sos Pedas
Gula Serbuk CiliMadu Bijan
Cara-Cara Masak Ayam Korea
Sediakan ayam yang telah dicuci bersih. Gaulkan dengan tepung campuran. Selepas itu, celup ayam dalam air dan gaulkan semula dengan tepung tadi. Tujuannya adalah untuk membuatkan ayam menjadi lebih rangup.

3. Gorengkan ayam dan pastikan minyak mencukupi hingga ayam tenggelam sepenuhnya dalam minyak panas.

4. Tuangkan sedikit minyak dalam kuali dan tumiskan bahan kisar. Tambahkan juga sedikit serbuk cili semasa menumis.

5. Apabila bau cili mulai dapat dihidu, masukkan pula gula dan madu mengikut citarasa. Rasanya akan menjadi pedas dan manis. 6. Tunggu sehingga sos sejuk dan barulah kita gaulkan dengan ayam yang telah digoreng sebelum ini.

Tips Memasak Resepi Ayam Korea
Tidak perlu kacaukan ayam yang sedang digoreng. Setelah dimasukkan dalam minyak panas, biarkan sahaja ia digoreng. Tujuannya agar tepung terus melekat pada ayam.Ketika menumis, sentiasa kacaukan tumisan agar tidak hangus. Tambahan pula, tidak perlu menumis hingga pecah minyak.
Jadi macam mana? Mama dah ada keyakinan nak cuba resepi ayam goreng Korea ni?
Kalau buat perlahan-lahan, insyaAllah menjadi. Apa yang paling Mama Siti suka dalam resepi ini ialah penggunaan madu.
Ya, Mama memang seorang yang sukakan rasa manis dan pedas. Jadi, ayam Korea ni memang kena dengan tekak Mama Siti.
Harapnya ada antara Mama yang berkongsi rasa yang sama dengan Mama Siti lah, barulah geng.  Ayuh masak ayam goreng KFC pula!

Jom cuba pelbagai resepi lain seperti yang telah dikongsikan DI SINI.